
I. 

Ha gróf Lónyay Menyhért, az Andrássy-kabinet 
pénzügyminisztere az 1867-iki gazdasági kiegyezés meg- 
kötésekor a megoldásra váró gazdasági és pénzügyi 
problémák közül a legnehezebbnek állíthatta oda az 
ausztriai államadóssághoz Magyarország részéről fize- 
tendő évi járulék kérdését, joggal mondhatjuk ma is, 
hogy az akkor jelentős érdekeket érintő kérdés szerte- 
ágazó voltánál fogva ma sem tartozik a könnyűséggel 
megoldható kérdések közé. Ennek a pénzügyi problémá- 
nak csak föl kellett merülnie és azonnal láthatóvá lett 
az a sokféle szempont, melyeknek egyikét sem lehet 
teljesen figyelmen kivül hagyni a megoldási módok ma- 
gyarázatánál. Kétségtelen, hogy az elmúlt esztendőben a 
piaci kamatláb szokatlanul erős csökkenése és az ala- 
csony kamatláb tartósságát igazoló gazdasági jelenségek, 
a tőkeösszegére nézve legnagyobb magyar konverziónak 
sikeres keresztülvitele és a pénzpiac magatartása mind 
hozzájárultak, hogy ez a kérdés a múlt évtől kezdve ko- 
moly s diskusszióra érett alakjában a pénzügyi problé- 
mák felszínére vethető legyen. 

Látni fogjuk, maga a probléma: a röviden » állam- 
adóssági járulék«-nak nevezett teher leszállítása, vala- 
melyes módon való csökkentése nem uj, sőt csaknem 
olyan idős, mint a hány éven át eddig Magyarország 
ezt az államadóssági járulékot Ausztriának megfizette. 

De viszont éppen annyira kétségbe nem vonható Bm ta 
Ödönnek, a függetlenségi párt pénzügyi kérdésekben is igen 
kiváló tagjának az a nagy érdeme, hogy már a múlt évben 
keresztülvitt konverzióra vonatkozó törvényjavaslat tárgya- 
lásakor a képviselőházban reáirányította erre a kérdésre a 
figyelmet. Mert hazánk pénzügyi történetében, a magyar 
államfinanciák fejlődésében nem volt még eddigelé idő- 
pont, melyben Qzi a kérdést annyira komoly, a meg- 
oldásra alkalmat adó alapon megvitatni lehetett volna, 
mint éppen mostan. A magyar rente mai általános típusa 
a négy százalékos címlet, melynek legújabb kibocsátása 
is nyugalommal és biztossággal osztályozódott. Az eddigi 
tervekben pedig éppen ez a szilárd alap hiányzott a 
kérdés tárgyalásához. Talán ebben lehetne az okát ke- 
resni, hogy a mikor a probléma újból fölmerült, már alig 
akarnak visszaemlékezni rájuk. 

A magyar állam hitelének folytonosan kedvező 
fejlődése, az államadósság konszolidálása, a pénzpiac s 
az államháztartás helyzete most már növekedő erővel 
utalnák a kérdés megoldása felé. Ez a természetes erő 
is az oka, hogy csak föl kellett hívni a figyelmet erre 
a kérdésre, a mi elegendő volt rá, hogy azt a folytonos 
érdeklődés tárgyává tegye. 

Az államadóssági járulék leszállításának vagy csök- 
kentésének kérdése azonban nem egyszerű, nem is egy- 
séges. Nemcsak az Ausztria részére állandóan és válto- 
zatlanul fizetendő járulék leszállításának kérdése kerül 
vele az előtérbe, bár itt is legellentétesebb felfogások 
állanak szemben egymással. Államférfiak és pénzügyi 
szakemberek csaknem önkényűleg és tetszés szerint 
beszélnek hol az ügynevezett egységes államadósság 

konverziójáról, hol az államadóssági járulék koriverziójá- 
ról. Pedig a kettő nem jelenti ugyanazt, s ha valahol, 
itten áll a mondás, hogy a ki jól különböztet, jól tanít. 
Másrészt ebbe a kérdésbe bele van rejtve több más 
kérdés, melyek az államadóssági járulékkal erősebb- 
gyengébb összefüggésben állanak. A ki a főkérdéssel 
foglalkozni kivan, a körülötte csoportosuló kisebb kérdé- 
sek elől sem térhet ki. 

Már magának az államadóssági járuléknak fejtege- 
tése elkerülhetetlenné teszi, hogy keletkezésének törté- 
netével behatóan foglalkozzunk. Ebből a célból pedig 
vissza kell menni az alkotmányos élet helyreálltát meg- 
előző időre, az alkotmányos küzdelmek korára. Az 
abszolút uralom ideje egyúttal Ausztria pénzügyi gazdál- 
kodásának legszomorúbb korszaka. Nemcsak az állam- 
adósság szaporodott fel csaknem beláthatatlan mennyi- 
ségre, de a kölcsönöknek eltérő természete dokumentálta 
a legérthetőbben az állam pénzügyi helyzetét. A járadék- 
adósságon kezdve a papírpénzig, sőt a jelzálogos bizto- 
sítás mellett fölvett kölcsönig Ausztria minden módját 
felhasználta az állami pénzszerzésnek. Az államadóssá- 
gokat ellenőrző Staatsschuldencomission 1860. június 4-iki 
jelentésében meg is emlékezik az államadósság változa- 
tos sokaságáról. Nem kevesebb, mint 101 különböző 
adóssági címlet létezett abban az időben, háromféle 
valutában, tizenhatféle kamattal, mely 1 — 6 százalék 
között váltakozott. Nem is csoda, ha ez az adóssági teher 
az abszolút Ausztriát a pénzügyi összeroskadás vesze- 
delmével fenyegette. E pénzügyi viszonyok között kez- 
dődtek meg Magyarországgal a tárgyalások az alkot- 
mányosság helyreállítására nézve és már az 1861-iki 

országgyűlés feliratában nyomát találjuk a pénzügyi 
kérdéseknek. Ez a felirat mondotta ki első izben, hogy 
' x^ámbár jogilag nem köteles az ország azokat az adós- 
ságokat fizetni, melyek alkotmányos beleegyezése nélkül 
tétettek, kész mégis méltányosság alapján, politikai tekin- 
tetekből, a törvényszabta kötelesség mértékén túl is 
megtenni, mit tennie szabad és a mit az ország alkot- 
mányos jogainak serelme nélkül tehet, hogy ama súlyos 
terhek alatt, miket az abszolút rendszer összehalmozott, 
ő Felsége többi országainak jóléte s avval együtt Magyar- 
országé is össze ne roskadjon és a lefolyt nehéz idők- 
nek káros következései elhárittassanak.* Deák Ferencz 
egyik beszédéből tudjuk, hogy az 1861-iki feliratnak az 
államadósságokra vonatkozó pontja ama kevés pontok 
közé tartozott, mely ellen az országgyűlésen senki fel 
nem szólalt. Az 1861-iki feliratnak most említett része 
azután némi változtatással helyet talált az 1867. évi 
XII. törvényben. E törvény 53. §-a szerint Magyar- 
országot alkotmányos állásánál fogva oly adósságok, 
melyek az ország törvényszerű beleegyezése nélkül té- 
tettek, szorosan jogilag nem terhelhetik. Az 54. §. pedig 
csaknem szó szerint ismétli az 1861-iki feliratnak vonat- 
kozó részét: 

De kijelentette már ez az országgyűlés, hogy : »ha a 
valóságos alkotmányosság hazánkban is, ő Felsége többi or- 
szágaiban is minél előbb tényleg életbe lép, kész azt, a mit 
tennie szabad s mit az ország önállása és alkotmányos jogai- 
nak sérelme nélkül tehet, a törvényszabta kötelesség mér- 
tékén túl is, méltányosság alapján, politikai tekintetekből meg- 
tenni, hogy ama súlyos terhek alatt, miket az abszolút rendszer 
eljárása összehalmozott, ő Felsége többi országainak jólléte s 
azzal együtt Magyarországé is össze ne roskadjon s a lefolyt 
nehéz időknek káros következései elháríttassanak.« 

E tekinteteknél fogva tehát, mondja azután az 
55. §. s egyedül azon az alapon kész az ország az állam- 
adósságok terhének egy részét elvállalni s ez iránt elő- 
leges értekezés folytán ő Felségének többi országaival 
is, mint szabad nemzet szabad nemzettel, egyezkedésbe 
bocsákozni. ' 

Az államadósságok tárgyában tartandó előzetes tár- 
ggalásokkal a kvótabizottság, illetőleg a minisztérium 
lett megbizva s a két minisztérium között létrejött egyez- 
ségi javaslat közöltetett a két országos küldöttséggel. 
A két bizottság tárgyalása során ez az első javaslat 
különböző módosításokon ment keresztül. Ez a módo- 
sított javaslat került azután 1867. október 5-én törvény- 
javaslat alakjában a magyar képviselőház elé. Mivel ez 
a javaslat a törvénybe iktatott egyezségtől eltér, szük- 
ségesnek mutatkozik az eltérő intézkedések felemlítése. 
A minisztérium részéről a képviselőháznak beterjesztett 
javaslat értelmében az 1868. évre a számadási tévedé- 
sek kiigazításának fentartásával 145,339.017 frtban meg- 
állapított államadóssági kamat- és tőketörlesztési teher- 
ből a birodalmi tanácsban képviselt országok fizettek 
volna 109,237.317 frtot, míg Magyarország fizetett volna 
36,191.705 frtot. Az összes szükségletből 62,370.380 frt 
ezüstben lévén fizetendő, ebből fizettek volna az osztrák 
birodalmi tanácsban képviselt országok 46,887.881 frtot, 
Magyarország pedig 15,492.586 frtot. Az 1869. év január 
1-től kezdve pedig Magyarország évi kamathozzájáru- 
lásban állandóan fizetett volna 29,100.000 forint további 
változás alá nem eső járulékot és ebből ezüstben 1 2,000.000 
forintot, fentartván nagyobb tévedés esetén az összeg- 
nek kiigazítását. A magyarországi javaslatban ki volt 

kötve, hogy a két állam költségvetésében l868-ra eset- 
leg felmerülő hiány függő adósság, illetőleg államjegyek 
szaporítása által fedeztessék (1865/68-iki országgyűlés 
irományai III. 4. Törvényjavaslat az államadósságok évi 
járulékai egy részének a magyar korona által való elvál- 
lalásáról). A tőketartozásból a törvényjavaslat szerint 
Magyarország nem vállal részt, a járulék pedig az 1868. 
évi külön összegben, az 1869. évtől kezdve pedig az 
előbbitől eltérő, de többé változás alá nem eső összeg- 
ben lett megállapítva. 

A javaslat azonban nem nyerte meg a szerződő 
felek tetszését. A javaslat előbb az osztályokban tárgyal- 
tatván, az osztályok előadóiból alakult központi bizott- 
ság jelentése kifogásolta, hogy 1868-ra közel 6 millióval 
nagyobb teher rovatnék Magyarországra, mint a mekko • 
rát később viselne, e nagyobb teher elvállalását azon- 
ban nem látta ellensúlyozva az 1868 iki hiánynak állam- 
jegyekkel való fedezhetésével. Másfelől nem tartotta 
helyesnek, hogy a törvényjavaslatban Ausztria kötelezett- 
ségeit is megállapítják, holott a javaslat csak Magyar- 
ország járulékát kívánja megállapítani. Az évi járulék 
megállapítására vonatkozó szakaszt a központi bizottság 
következően formulázta: »1867. évi január 1-től kezdve 
a magyar korona országai az eddigi államadósságok 
kamatainalí fizetéséhez 29,105.000 frtnyi állandó, további 
változás alá nem eső évi járulékot fizetnek, ebből 
11,7560.000 frtot ércpénzben.* (Jelentése az osztályok 
előadóiból alakult központi bizottságnak a 139. számú 
előterjesztés tárgyában. 1865/68-iki országgyűlés iromá- 
nyai. III. 36.) 

Előrebocsátjuk, hogy a törvényjavaslat sem eredeti 

alakjában, sem a központi bizottság részéről javaslatba 
hozott járulékkal nem került a törvénykönyvbe. A köz- 
ponti bizottság módosításai nagyobb részükben elfogad- 
tattak ugyan, de maga az évi járulék újabb számítás 
következtében közvetlenül a képiselőház plenumában 
való tárgyalás megkezdése előtt még egy utolsó meg- 
javításon esett keresztül. A járulékot ugyanis néma köz- 
ponti bizottság javasolta összegben, hanem 29,188.000 
forintban állapítottál^ meg s ebben a harmadik alakjában 
fogadta el azután a képviselőház a törvényjavaslatot. 

A központi bizottság javaslatát 1867. évi december 
7-én terjesztette KerMpoLy Károly, a bizottság elő- 
adója a képviselőház elé. Mindjárt az általános tárgyalás 
megkezdése előtt felállott gróf Lónyay Menyhért pénz- 
ügyminiszter és a már említett három javaslat felsorolása 
után utalt arra az eltérésre, mely a járuléknak a köz- 
ponti bizottság részéről javasolt és a kormány részéről 
utóbb megjavított összegében van. Ez az egyedüli lénye- 
ges eltérés, mondotta a miniszter, az összegben van, 
mert a magyar minisztérium által méltányolt okból a má- 
sik törvényhozás által követelt állandó járadék 29,105.000 
forint helyett 29,188.000 forintban állapítandó meg. Hosz- 
szabb beszédben ajánlotta a javaslat elfogadását. Beszé- 
dét a következő szavakkal fejezte be: 

A minisztérium óhajtja ezen, a két minisztérium 
között közös egyetértéssel keletkezett egyezménynek vál- 
tozatlan elfogadását, mert azt mind formájára, mind lénye- 
gére nézve megegyezőnek találja azokkal az elvekkel, 
melyek az országgyűlés ismételt felirataiban és magá- 
ban a törvényben foglaltatnak. Továbbá mert ezt az 
egyezményt igazságosnak, méltányosnál^ és az ország 

által elviselhetőnek tartja. Mert ezáltal, úgy hiszi a minisz- 
térium, el lesz érve az a cél, hogy egyértelmű megálla- 
podások fognak mielőbb ő Felsége szentesítése alá ter- 
jesztetni. Mert ezáltal fog hazánk pénzügyi rendszere 
önállóan kifejlődhetni és az anyagi kérdések ezen leg- 
nehezebbjének kiegyenlítése folytán a birodalom két fele 
között minden lehető viszály elháríttatni. 

A Ház ezután gyors egymásutánban a december 
9 — 14-iki hat ülésben általánosságban tárgyalta a javas- 
latot, 15-ikén általánosságban meg is szavazta, 16-ikán 
a részletes tárgyalást fejezte be, december 18-ikán pedig 
véglegesen elfogadta. A javaslat sorsa még nem nyert 
azonban befejezést. December 21-én a főrendiház vissza- 
küldte a javaslatot azzal, hogy 5. §-át csak az általa 
ajánlott módosított szövegezésben hajlandó elfogadni. 
Ez a módosítás a függő adósságnak a sóbányazálogleve- 
lekkel való összefüggésére és az ebből származó bevál- 
tási kötelezettségre vonatkozott. A képviselőház azonnal 
tárgyalta a módosítást, mert a kormányt az év közelgő 
vége sürgette. A vám- és kereskedelmi szövetség, a 
kvóta és az államadóssági járulék ugyanis az első gaz- 
dasági kiegyezés megkötésekor junktimban voltak egy- 
mással, mely magában a törvényben is kifejezést nyert, 
így történt, hogy 1867. deczember 21-én a képviselőház 
délután negyedfél órakor befejezte ülését; hogy még 
azon este újból összeüljön és még azon a napon letár- 
gyalja a főrendiház módosítását. A javaslat azután mint 
az 1867. évi XV. törvény került a magyar törvénsrtárba. 

II. 

Mi birta rá 1867-ben a magyar törvényhozást, 
hogy az abszolút uralom idejében keletkezett államadós- 
ságból a politikai és gazdasági kiegyezéssel egyidőben 
részesedést vállaljon? ez lesz az első kérdés, mely ter- 
mészetszerűen az előtérbe nyomul. Az országgjmlés tár- 
gyalásaiból, a törvény ' határozott kijelentéseiből merített 
adatok alapján adható felelet pedig ma sem tekinthető 
tisztán történeti érdekességűnek. Nemcsak a magánjogi 
kötelmet nem lehet általában véve elszakítani keletkezési 
alapjától, de látni fogjuk, hogy éppen az 1867. évi XV. 
törvényben elvállalt közjogi kötelezettség az, melynél a 
törvény keletkezésének, a tehervállalás általános okainak 
története állandó és folytonosan érezhető hatással van 
magára az egész kötelezettségre és annak bármikor föl- 
merülő bárminő részletkérdésére. 

A ki csupán a quid juris álláspontjára akar helyez- 
kedni, elegendőnek tarthatja, ha csak az államadóssági 
járulékról intézkedő 1867. évi törvény szabályait igyek- 
szik alkalmazni és legfeljebb abból a szempontból érdek- 
lődik keletkezésük története iránt, hogy a szabályok szaba- 
tos megértéséhez benne kellő támogatást nyerhet. Közjogi 
kötelezettségek magyarázatánál ez a legveszedelmesebb 
módozatok egyike volna, mert egy nemzet alkotmányos 
életét eleven, lüktető erejének, szakadatlan életfolyamá- 
nak kiölésével puszta jogi formalizmussá sülyeszthetné. 

Maga az államadóssági járulékról szóló 1867, évi 
XV. törvény, de egyúttal annak minden törvényes és 
alkotmányos előzője kizárja, hogy az államadóssági járulék 
kérdését tisztán jogi kérdésnek tekinthessük. Az 1861-iki 
és 1866-iki feliratok, valamint az 1867. évi XII. törvény 
már említett 53. §-a csaknem tökéletes egybehangzással 
kijelentik, hogy Magyarországot alkotmányos állásánál 
fogva oly adósságok, melyek az ország törvényszerű 
beleegyezése nélkül tétettek, szorosan jogilag nem ter- 
helhetik. És Deák Ferencz szavait idézve mindjárt hozzá- 
tehetjük, hogy alkotmányunk sértetlen föntartása mellőz- 
hetetlen föltétele volt a pragmatika szankcióban megállapí- 
tott trónörökösödésnek. Ennélfogva senki sem háríthatott 
reánk oly terheket, melyek az ország alkotmányos be- 
folyása nélkül jöttek létre. Az 1867. évi XII. törvény 
64. §-a pedig ismételten kijelenti, hogy Magyarország 
kész azt, a mit tennie szabad s mit az ország önállása 
és alkotmányos jogainak sérelme nélkül tehet, a törvény- 
szabta kötelesség mértéken túl is, méltányosság alapján, 
politikai tekintetekből megtenni. A mi tehát az abszolút 
uralom alatt felgyülemlett adósság egy részének elválla- 
lását illeti, aiTa nézve Magyarország kötelezettsége semmi- 
féle irányban fenn nem állott. Ebből a jogi szempontból 
mondotta Deák Ferencz mellőzhetÖnek az egész kérdést, 
mely bennünket jogilag nem illet. 

A mennyire kétségtelennek és kifogáson kivül álló- 
nak tartották kezdettől fogva, hogy a Magyarország 
alkotmányos hozzájárulása nélkül keletkezett állam- 
adósság az országot jogilag nem terhelheti, éppen 
annyira elismerték kezdettől fogva annak szükségét, hogy 
Magyarország méltányosságból és politikai tekintetekből 

az államadósság terhében részesedni kénytelen. Már a 
közös ügyek tárgyában kiküldött hatvanhetes bizottság 
tárgyalásán a baloldal részéről Tisza Kálmán jelentette 
ki az elvállalás szükséges voltát. Ghyczy Kálmán pedig 
ugyanennek a bizottságnak ülésén következőleg indo- 
kolta meg az elvállalás szükségét : Az egész pénzvilág 
érdeke e részben szolidáris és Magyarország nemcsak 
jövendő hitelét, melyet most akarunk megalapítani, előre 
tönkretenné végkép, hanem az összes civilizált világot 
maga ellen zúdítaná, ha az állami adósságokban való 
részvételét magától kereken visszautasítaná. Csakhogy 
Ghyczy szerint abból, hogy Magyarország jogilag nem 
köteles az államadósság terhét elvállalni, az következik, 
hogy midőn mégis elvállalni kész, joga van meghatá- 
rozni a feltételeket, melyek alatt e terheket elvállalni 
akarja. Ezzel szemben azonban a bizottságban arra 
utaltak, hogy bár a jogi kötelesség hiányából foly az 
az okoskodás, ezt az elvet Magyarország részére a tel- 
jesen szabad egyezkedés biztosítja, a melyre pedig a 
másik állam iránt tartozó méltányosság és politikai 
tekintet szempontjából feltétlenül szükség van. 

Jogi kötelezettség tehát nem volt s ezt az 1867. 
évi XII. törvényben kimondott szabad egyezkedés (*mint 
szabad nemzet szabad nemzettel«) is biztosította. 

Deák Ferencz az államadóssági járulékról szóló 
törvényjavaslat képviselőházi tárgyalása alkalmával egy- 
úttal kifejtette, miért nem lehetett a kérdést tisztán pénz- 
ügyi kérdésnek tekinteni? Ha egyedül pénzügyi tekin- 
tetből akarnánk kiindulni, mondotta Deák Ferencz a 
képviselőház 1867. dec. 14-iki ülésén, számokkal mutat- 
hatnók ki, hogy e terhek nyomasztó nagysága hazánk 

jólétét és anyagi érdékeink fejlesztését gátolja és kimond- 
hatnók, hogy csak akkor járulunk ■ az államadósság 
fizetéséhez, ha saját szükségeinken és beruházásunkon 
fölül jövedelmeinkből marad valami. 

A haza bölcsének ezt a nyilatkozatát jól meg kell 
ügyelni abból a szempontból, mert világosan elárulja, 
hogy az államadósság terhének elvállalásánál — még 
pedig a teher számszerű meghatározásánál is — nem- 
csak az ország teherviselő képessége vétetett figyelembe, 
hanem még ezen a ponton is belejátszottak azok a poli- 
tikai tekintetek, melyek az elvállalás egész kérdésének 
alapjául szolgáltak. Első sorban azonban válasz akart 
lenni a baloldal szónokainak felfogására, különösen Tisza 
Kálmán indítványára, kik mindenekelőtt az ország teher- 
viselő képességéről akartak meggyőződést szerezni. 

Deák Ferencnek utóbb említett beszédében taláíjuk 
meg egyúttal a sokat hangoztatott politikai tekintetek rész- 
letes felsorolását. Az első politikai tekintet az lett volna, 
hogy a pragmatika szankcióban megállapított szövetke- 
zést nemcsak azért kell fentartani, mert ha felbontatnék, 
nagy céljának többé megfelelni képes nem lenne, hazánk 
biztossága volna veszélyeztetve. Ha mi az államadóssá- 
gok elvállalását elutasítjuk, vagy abban az erőnkhöz 
mért méltányosság határáig el nem megyünk, az osz- 
trák tartományok nem lesznek képesek nekünk a közös 
védelmet és a támaszt nyújtani, melyet a szankció prag- 
matika értelmében tőlük várhatunk és ezek folytán a 
védelmi kötelezettség nagyobb része ránk nehezedvén, 
azt el nem birjuk és igy a szövetkezés végső célja 
meghiúsul. A második politikai tekintet az lett volna, 
hogy az államadósság elvállalásának megtagadásával 

Európa közvéleményét és a sértett érdekek nagy töme- 
gét zúdítottuk volna magunk ellen, a mi az országra 
felette veszedelmes lett volna. A harmadik politikai 
tekintet értelmében az államadósság méltányos részének 
elvállalásával Ausztriát alkotmányunk fentartására nézve 
is szövetségeseinkké teszszük, az elvállalás megtagadá- 
sával pedig érdekeinket az ő érdekeikkel összeütközésbe 
hozva, hazánk javát kockáztattuk volna. És ennek 
illusztrálására a múlt egy emlékére mutatott rá Deák 
Ferencz, hogy 1848-ban minő jelentősége volt az állam- 
adósság kérdésének. Ez a reminiscencia érdemes a meg- 
jegyzésre : 

A 48-iki törvények szentesítése után azonnal felszólí- 
tott ö Felsége a becsi kormány kívánságára minket, akkori 
minisztereket, hogy az államadósságokból 200 milliónak, vagyis 
évi kamatainak elvállalását eszközöljük. A bécsi minisztérium 
azt a hibát követte el, hogy azt tőlünk, mint jogi kötelezett- 
séget követelte és mi azt el nem ismerhettük, és úgy hiszem, 
helyesen cselekedtünk, hogy azt mint jogi kötelezettséget el 
nem fogadtuk. De részünkről a hiba abban állott, hogy azon- 
nal, minden haladók nélkül ki nem jelentettük, a mit a 61-iki 
országgyűlés kijelentett, hogy jogilag ugyan kötelesek nem 
vagyunk, de politikai okoknál fogva és méltányosság tekinte- 
téből készek vagyunk e tárgyról velük tanácskozni és kölcsö- 
nös egyezkedésünk eredményének létrehozásában működni. 
Mennyi baj, mennyi viszály, vér és áldozat lett volna ezáltal 
valószínűleg elkerülve ! 

A negyedik politikai tekintetet abban találta Deák, 
hogy ha mi visszautasítottuk volna is az adósságok elvál- 
lalását, attól még sem menekültünk volna, sőt még a két 
állam elválása esetében is reánk nehezednék azok tete- 
mes része. És végül maga Deák beismerte ebben a be- 
szédében, hogy az 1867-iki kiegyezés befejezése is szük- 

ségessé tette az államadósság elvállalását. Amint hogy a 
kvótával és a vámszövetsóggel való kapcsolata bele is 
került az 1867. évi XV. törvény utolsó szakaszába. 

A méltányosság és a politikai tekintetek voltak te- 
hát az okok, melyek a kormány és az őt támogató 
többség felfogása szerint az államadósság elvállalását 
szükségessé tették és ezek közül a második helyen em- 
lített politikai tekintetet a baloldal is appreciálta. Hozzá- 
járult azután a kérdés szoros összefüggése az 1867-iki 
politikai és gazdasági kiegyezés egész komplekszumával. 
A méltányosság és politikai tekintet — jogi kötelezett- 
ség hiányában — első sorban Ausztria érdekét szol- 
gálta. Azt még Deák Ferencz sem vallotta, hogy csak 
rokonszenvből, csupán testvéri szeretetből voltunk haj- 
landók az államadósság terhében részesedni. A mit ő 
és pártja ebben a tekintetben a maguk részéről követ- 
tek, az — Deák Ferencz szavaival élve — a becsületes 
érdéi volt, a mely szerinte a politikában a legfőbb 
irányadó és a legbiztosabb kapocs nép és nép között 
és a melynek ártatlan törekvéseit a négy politikai tekintet 
mutatja. Csakhogy ezt az érdeket követve, rövidültünk meg 
az 1867-iki kiegyezés alkalmával és éppen úgy a rövi- 
debbet húztuk a vámszövetség 1878-iki és 1887-iki 
megújításánál is. És azt a becsületes érdeket követve 
és a mellett, hogy az első kiegyezésben elvállalt állam- 
adóssági járulék címén 1868-tól a mai napig két milliárd 
koronánál nagyobb összeget fizettünk ki Ausztriának a 
méltányosság alapján, mégis mindannyiszor, a hányszor 
közös megegyezéssel kellett gazdasági kördésekről dön- 
teni, ezt a becsületes érdeket Ausztria részén hiába 
kerestük. És ennek a tudatában fájdalmas mosolyt csal 

az ajkunkra, mikor a haza nagy bölcsének most emle- 
getett beszédében azt az okos mondást olvassuk: 

»A tapasztalás nagy kincs, de gyakran drága áron kell 
megszerezni, oly áron, hogy utóbb néha kétkedik az ember, 
ha nem adott-e többet érte, mint a mennyit tán ér 1 Azonban 
a legnagyobb pazarlás és a pazarlás legesztelenebb neme az, 
midőn megfizetjük a tapasztalás nagy árát és azt nem hasz- 
náljuk.« 

III. 

Az első elvi szempont az, hogy Magyarország 
jogilag nem köteles az abszolút uralom alatt felhal- 
mozódott államadósságból egyetlen részecskét sem el- 
vállalni, továbbá az a két elv, hogy méltányosságból és 
politikai, tekintetekből az államadósság terhének egy 
részét átvállalni hajlandó, mint láttuk, már a politikai 
kiegyezést magában foglaló 1867. évi XII. törvényben 
kifejezést nyert. Ezek a törvényes kyelentések alkotják 
az államadóssági járulék elvi alapját. Az államadóssági 
járulékról intézkedő 1867. évi XV. törvény ennek követ- 
keztében az előbbi törvényben kimondott ezekre az elvi 
alapokra csupán a bevezető részében hivatkozik. Azt is 
láttuk már, hogy ezeknek az elvi kérdéseknek a hatása 
meglátszik az államadóssági járulékról szóló törvény 
egyes intézkedésein is. Nemcsak történeti értékűek és 
érdekességűek tehát, hanem a kérdés bárminő tárgyalá- 
sának minden időre megadják az általános keretét. 

Az államadóssági járulékról szóló 1867. évi XV. 
törvényben azonban még más elvi szempontokra is 
figyelemmel volt a magyar törvényhozás. A legjelentő- 
sebb ezek közül az abszolút uralom alatt felgyűlt állam- 
adósságra nézve Magyarország részéről a szolidáris kö- 
telezettség megtagadása. Már a központi bizottság emlí- 
tett jelentése kifogást emelt a minisztérium részéről 
benyújtott törvényjavaslat szövegezése ellen, mert benne 

Ausztriának az államadósságra vonatkozó részesedése is 
szabályozva volt. Nem találta pedig helyén valónak abban 
a javaslatban, mely csupán azt a terhet kívánta meg- 
állapítani, melyet Magyarország elvállalni késznek nyilat- 
kozott. A szolidaritás tökéletes megtagadása volt egyúttal 
az az elv, melyet a javaslatnak a Házban való tárgya- 
lása alkalmával a baloldal élesen kidomborított. Tisza 
Kálmán a képviselőház 1867. december 7-iki ülésén tar- 
tott beszédében követelte, hogy a javaslatból világosan 
kitűnjék, hogy az államadósság tekintetében Magyar- 
ország és Ausztria között szolidaritás nincsen. Rámuta- 
tott a tőketörlesztés kimondására, ami szinte arra látszik 
mutatni, hogy nekünk az adóssági tőke tekintetében is 
vannak kötelezettségeink. Kifogásolta a javaslatban fog- 
lalt rendelkezést arra nézve, hogyan kezeltessék a jövő- 
ben az osztrák államadósság, kifogásolta a lottónyere- 
ségről és a szelvényadóról való lemondást. 

>Én réssemról — mondotta liszaKiXmksí — ssivesen 
ráállok minderre, de csak ama feltétel alatt, hogy ne maradjon 
egyetlen intézkedés, egyetlen szó, a mellből a szolidaritás 
kimagyarázható volna, másképpen abba a helyzetbe jönnénk, 
hogy lemondanánk a szolidaritás minden előnyéről, de bilin- 
cseiből soha meg nem szabadulhatnánk. « 

Ezekre az ellenvetésekre felelt azután Lónyay Meny- 
hért pénzügyminiszter az általános vitát bezáró beszédé- 
ben, melyben Tiszával szemben éppen azt bizonyította, 
hogy a szolidaritást a javaslatnak egyetlen intézkedésé- 
ből sem lehet kimagyarázni. 

A szolidaritás megtagadása Deák Ferencz decem- 
ber 14-iki beszédében is feltalálható. A szolidaritás, mon- 
dotta Deák, csak jogi kötelezettségnek lehet az ered- 
ménye ; más jogi kötelezettséget pedig az államadósságra 

nézve senki irányában el nem ismert, mint azt, a mit 
az 1867. évi törvény és törvényes egyezkedés, mely 
alkotmányos beleegyezésünkkel jött létre, határozottan 
megállapít. 

A szolidaritás megtagadásából következik, hogy az 
ausztriai államadósság a magyar járulék elvállalása után 
csak ügy ausztriai államadósságnak maradt, mint annak 
előtte; az 1867. évi törvények ennek az adósságnak 
jogi természetén nem változtattak. Magyarországot az 
államadósság tőkéjére nézve semmiféle kötelezettség nem 
terheli. Következik továbbá, hogy az 1867. évi XII. és 
XV. törvényben egyedül Magyarország hozzájárulásáról 
van szó az ausztriai államadóssághoz, Ausztriának bele- 
vonása nélkül. Magyarország önként magára vállal bizo- 
nyos terhet és csupán összegére nézve Ausztriával, mint 
szabad nemzet szabad nemzettel megállapodik. Az 1867. 
évben tehát Magyarország önállóan egy adósságot vál- 
lalt a maga terhére, mely adósság, mint az a törvény 
intézkedéseiből még jobban kitűnik, a törvény 2. és 6, 
§-ától eltekintve, nincsen jogi összeköttetésben az ausztriai 
államadóssággal. Majd az államadóssági járulék megvál- 
tásának fejtegetésénél lesz csak nyilvánvaló vá,hova vezet- 
nek ezek a most levont következtetések. 

De éppen a szolidaritás tökéletes megtagadása ter- 
mészetszerű kapcsolatba hozta ezt a kérdést azzal a 
másik alapvető kérdéssel : minő terhet és hogyan vállah 
jon el Magyarországa ha az ausztriai államadósságra 
nézve mindennemű szolidaritást megtagad, A két kér- 
dés világosan összefügg egymással. Azért mondotta Deák 
Ferencz, hogy az évi járulék elvállalását tartja egyedül 
helyesnek, mert csak ez zárja ki a szolidaritás eszméjét, 
melyet semmi szin alatt el nem fogadna. 



Digitized by 



Google 



21 



Sem az 1861-iki, sem az 1866-iki felirat a teher- 
elvállalás módjáról közelebbről nem nyilatkozik. Ez a 
kérdés legelőször és á legalaposabban a közös ügyek 
tárgyában kiküldött hatvanhetes bizottság ülésein lett 
megvitatva. Ismeretes, hc^"^ ennek a bizottságnak tizenöt 
tagból álló albizottsága fogalmazta meg a közös ügyekre 
vonatkozó véleményében a későbbi 1867. évi XII. tör- 
vény szövegét. E véleménynek 57-ik szakasza az állam- 
adósságok elvállalásáról — a feliratokban ismertetett és 
az 1867. évi XII. törvénybe is átment általános kijelenté- 
sek után — következőleg nyilatkozott: >Ezen egyezke- 
dés által lesz az is meghatározandó, hogy az a rész, 
melyet Magyarország az államadósságokból elvállal, ho- 
gyan kezeltessék. « Az albizottság véleménye ebben a 
szövegezésben került azután a hatvanhetes bizottság elé. 
Az ötödik ülésen, 1867. február 1-én, Lónyay Menyhért, 
a nem sokkal rá kinevezett Andrássy-kabinet pénzügy- 
minisztere kifogásolta az 57. szakasz szövegezését, mely- 
nek előbb említett utolsó pontját úgy is lehetne magya- 
rázni, hogy benne az államadóssági tőke megosztásáról 
van szó. Mivel pedig erről a kényes kérdésről — mint 
mondotta — tiszta, határozott és szabatos kifejezéseket 
óhajt úgy a saját magunk, mint az örökös tartományok- 
nak, valamint azoknak a megnyugtatására is, kik az 
államadósságok kérdése által közvetlenül érdekelve van- 
nak, ennek megfelelő indítványnyal állott elő. Az indít- 
vány szerint az 57. szakasznak fentebb közölt utolsó 
pontja kimaradt volna, az albizottsági vélemény 63. sza- 
kasza után pedig felvenni kívánta a következő új szakaszt : 

»A kvóta meghatározásával és a vámszövetség 
megkötésével egjádejűleg lesz egyszersmind az állam- 

adósságok után Magyarország által elvállalandó évi 
járulék az 57. és 63. szakaszokban kijelölt módon sza- 
bad egyezkedés által megállapítandó.* 

Ebben a junktimos alakjában merült fel először az 
évi járulék kérdése. Lónyay azonnal meg is okolta állás- 
pontját. Kijelentette, hogy az államadósságoknak tőkében 
való megosztását és igy megosztott kezelését nem tartja 
kivihetőnek, nem tartja igazságosnak, végül czélszerűnek 
sem. Nem tartja kivihetőnek, mert a felosztás majdnem 
lehetetlen. 

»Nincsen állam, mely annyiféle természetű és kamato- 
zású államadóssággal bima, mint az osztrák állam. 17^ ka- 
mattól 6 százalékig és annak majdnem mindenféle törtszámával 
ellátott kötvényei vannak forgalomban. A kezemnél levő ki- 
mutatás szerint közel nyolczvanféle adóssága van Ausztriának ; 
sőt egy szakértő állítása szerint kilencvenküeticféle adóssága 
lenne. Már kérdem, tisztelt bizottság, képzelheti-e valaki, ki 
csak kissé van tájékozva ama nagy munkáról, melyet ennyi- 
féle keletű, természetű, kamatú, különböző pénzláb szerinti 
államadósságoknak evidenciában tartása, könyvelése és keze- 
lése igényel, képzelheti-e, hogy ezt az annyira bonyolult 
ügyet két egyenlőtlen részre lehet szakítani és a különszaki- 
tott részeket ismét rendezni és célszerűen kezelni? De ha 
annyiféle adósságot könnyen meg is lehetne summában osz- 
tani, miután minden egyes adóssági tétel ismét rendesen külön- 
böző összegű kötelezvényekből áll, vannak ugyanazon egy adós- 
ságnál különböző értékű kötvények és a kötvények száma egy 
adósságnál is százezrekre megy, mely ismét ezer meg ezer külön- 
böző egyén birtokában van, nemcsak abirodalom,'de Európa majd- 
nem minden részében, honnan fog meghatároztatni és minden- 
kinek tudtul adatni, hogy melyik kötvényből lett magyar és 
melyik maradt osztrák államadósság ? Tán sorshúzás által fog 
meghatároztatni ? Hát annak eredménye hogyan fog minden 
államkötvény birtokosnak tudtára adatni? Képzeljük el azt a 
zavart, melyet az államkötvények birtokosainak okozna, kik 

kiválogatni lennének kénytelenek a kötvényeket mindenegyes 
államkölcsön után. De nehezen kivihető már asért is, mert 
minden egyes államkötvényt be kellene kérni, újakkal kellene 
kicserélni vagy átbélyegezni. < 

Nem tartotta Lónyay ezt az eljárást igazságosnak 
sem. Az államkötvények értékére befolyással van az a 
bizalom is, melyet a pénzpiac az illető állam fizető- 
képességébe helyez. A tőke megosztása esetében megtör- 
ténhetik éppen e bizalom alapján, hogy az egyik állam 
kötvényei nagyobb árban kelnek el a másik állam köt- 
vényeinél. Az egyik állam hitelezői tehát érdemetlenül 
előnyben részesülnének. Célszerűtlen is lenne a tőkefelosz- 
tás, mert az elktilönített kezelés növeli a kezelés költsé- 
gét, előnynyel pedig nem járna sem az állam, sem az 
adózók, sem a hitelezői irányában. Nincsen is rá példa 
az államok pénzügyi történetében, mindenütt évi járulék- 
ban történt az elvállalás. 

»Az eljárás, melyet követnünk kell, igen egyszerű és 
természetes. Váltsuk be a feliratban és e munkálatban is ki- 
fejezett igéretünket, mely szerint nem akarjuk, hogy a súlyos 
terhek alatt ő felsége többi országainak jóléte és eszel együtt 
a miénk is összeroskadjon. Vessünk számot magunkkal, 
mit birunk meg és járuljunk az államteher viseléséhez erőnk- 
höz képest nem tŐke, de bizonyos évi járulék elvállalásával. « 

így Lónyay. A bizottság kisebbsége azonban éles 
oppozíciót fejtett ki az indítvány ellen. Tisza Kálmán 
azt óhajtotta, hogy az elvállalt összeg elkülönittessék és 
közvetlenül Magyarország önálló kezelése alá adassék. 
Minden egyes tételnek megosztása nem is szükséges. 
Nem kellene mind a kilencvenkilencféle adósságot két- 
felé osztani, hanem az egésznek tőkéjét lehetne meg- 
osztani. Ghyczy Kálmán szerint Magyarország csak ama 
föltétel alatt járulhat az államadóssághoz, ha az elvállalandó 



Digitized by 



Goo^^ 



24 



adóssági követelésnek tőkeösszegei megosztatnak, a 
kötelezvények, melyeket Magyarország az elvállalandó 
összeg erejéig átvesz, megjelöltetnek és ennek kijelölé- 
sére nézve köztünk és Ausztria között egyezséget kísé- 
relnek meg. Rámutatott az államadósságoknak Schles- 
wig-Holstein és Dánia, valamint Belgiimi és Hollandia 
között a harmincas években előfordult hasonló módon való 
megosztására. A kezelési költség emelkedésével szemben 
azt hangoztatta, hogy a hol annyi száz, sőt ezer millió- 
ról van szó és a kezeléssel biztosítani lehet az ország 
érdekeit, ott az a költségtöbblet, melyet a különvált 
kezelés megkíván, a latban bizonyára nem nyom. A mi 
pedig az államhitelezőkkel szemben elkövetett igazság- 
talanságot illeti, arra azt jegyezte meg Ghyczy, hogy 
Magyarország nem köteles az államadósságokból részt 
vállalni. De csak biztosíték lehet rájuk nézve, ha az el- 
vállalandó összegre nézve felajánlja a magyar állam 
hitelét, de csak ama feltétel alatt, hogy egyedül annak 
az adósságnak fedezésére szolgáljon, melyet át fog vál- 
lalni. Ivánka Imre a Nothomb berlini belga követ köny- 
vében található adatokra utalt. Hollandiában kitörölték 
az államhitel könjrvéből a Belgium részéről átvállalt öt 
millió rentenek megfelelő tőkét és a tőkét átírták a belga 
hitelkönyvbe. 

>Én is hasonló eljárást kívánok általunk követtetni. 
Méltóztassanak meghatározni a kamatösszeget, mely Magyar- 
ország részére esik és az annak megfelelő tőke azután repar- 
tiroztassék az államadósságokból egyezkedés útján Magyar- 
országra. Ez tisztán magyar államadósság lesz, melyért fe- 
lelünk. « 

A többség azonban, nem osztotta ezt a nézetet. 
Deák Ferenc is kyelentette azt a meggyőződését, hogy 

a tőkék megosztása a pénzvilágban oly konvulziót, oly 
ingadozást idézne elő az államadósságokra nézve, hogy 
úgy Magyarországnak, mint Ausztriának hitelét talán 
hosszú időre tetemesen megrongálná. 

^Egyébiránt — mondotta — ha jelenleg az évi járulé- 
lékot állapítjuk meg, nincs azáltal a jövőre kizárva az a lehe- 
tőség, hogy ha majd bármikor mindkét fél kívánja, kivihető- 
nek tartja és a célszeiűsé^ is ajánlja, a tőkét is fel lehessen 
osztani. De jelen helyzetünkben nem vélem azt helyesnek és 
elfogadhatónak. Az évi járulék megállapítása, mely az ország 
szabad beleegyezésével fog történni, nem okoz semmi zavart 
a kötelezettségek összhangzó teljesítésében, nem ingatja meg 
a bizalmat, sőt a politikai kiegyenlítéssel párosulva tetemesen 
fogja azt emelni, s ezáltal jnvőre olcsóbb kölcsönt, erőseb b 
hitelt és könnyebb módot nyújtani arra, hogy mi is, a másik 
fél is kedvezőbb financiális viszonyokhoz juthassunk.* 

A bizottság el is fogeidtSL Lónyay indítványát s ez 
a szöveg került bele változatlanul az Ausztriával való 
politikai kiegyezést tartalmazó 1867. évi XII. törvény 
67. §-ába. Ez a törvény mondotta ki tehát nemcsak 
Magyarország hozzájárulását az ausztriai államadóssághoz, 
hanem egyúttal meghatározta, hogy a hozzájárulásnak 
évi járulékban kell történnie. A hatvanhetes bizottság 
kisebbsége pedig hasztalanul terjesztette be különvéle- 
ményét, mely szerint : »Az államadósságokból a magyar 
korona országainak terhére elvállalandó összeg erejéig a 
többiektől elkülönítendő bizonyos tőkeösszegek nevezet 
szerint jelöltessenek meg és vállaltassanak el. Az ország- 
gjmlés által elvállalandó államadóssági tőkeösszegeket 
az ország felelős minisztériuma által maga önnállóan 
fogja kezeltetni s az ekképpen elvállalandó összegeken túl 
létező államadósságokból a magyar korona országaira 

többé semminemű más teher vagy kötelezettség nem 
háramolhatik.* A kocka el volt vetve, az elvállalás módja 
törvényben kimondva. Most már csak az évi járulék 
számszerű összegét kellett külön törvényben megállapí- 
tani. 

IV. 

Conti chiari, amici cári. A magyar nemzet 
képviselőinek egy része az 1865/68-iki országgyűlésen 
tisztában volt azzal, hogy az államadósság elvállalá- 
sának kérdésében pusztán az évi járulék megállapítása 
nem teremt világos helyzetet. A mi nem csak megbont- 
hatja a baráti viszonyt, de egyenesen veszedelmes fegy- 
verré válhatik annak a félnek a kezében, a ki nem 
viseltetik barátságos érzelemmel a másik irányában. Éppen 
ezért, mint láttuk, a hatvanhetes bizottság kisebbsége, 
utóbb pedig a képviselőház ellenzéke az államadósság- 
nak tőkében való teljes megosztását követelte. Ebben a 
törekvésében azonban főleg a szolidaritástól való aggo- 
dalom vezette, mert csak a tőkének tökéletes kettéosz- 
tása esetében látta biztosítva, hogy Magyarországot a 
tőkének csak meghatározott része fogja terhelni és csak 
ez által tartotta kizártnak, hogy az államadósság tőke- 
értékére vonatkozólag Magyarország bárminő kötelezett- 
ségbe juthasson. Bár az 1867. évi XII. törvény előze- 
tesen döntött az évi járulék kérdésében, az aggodalom 
és ez az eshetőség az államadóssági járulékra vonatkozó 
külön javaslat tárgyalása alkalmával is kifejezést nyert. 
Itt azonban már nem egyedül a szolidáris kötelezettség- 
től való félelem, hanem sokkal közelebb fekvő, sokkal 
praktikusabb ok éreztette — még pedig első alkalommal 
és utoljára — a hatását. Ivánka Imre az általános vitá- 

ban fölemlítette, hogy az évi járuléknak meghatározása 
nem zárja ki a tőkeösszeg növekedését. 

Az utolsó kérdés, — mondotta — a melyik főfontos- 
ságú, az, hogy ne történhessék meg, hogy az a tőkeösszeg, 
melyet mi bona fide elvállalunk, akármi ürügy alatt nagyobb 
lehessen, mint a mennyit valósággal elvállalni készek voltunk. 
Ezt pedig másképpen elérni nem lehet, mintha a törvényben, 
ott, a hol kiieszszük az álialunk fizetendő évi járadékot, kitesz- 
szük az annak megfelelő öt százalékos tőkét is és ezt, mint a 
magyar állam adósságát elvállaljuk. Ha már most nem fogjuk 
kitenni azt, hogy például az a harminc millió — kikerekítve 
az összeget — hatszáz millió tőkeadósságot képvisel, hekövet- 
kezhetik az az idő, hogy az örökös tartományok jónak látják 
a kamatlábat 5. százalékról 4 százalékra leszálliiani és meg- 
történhetik az, hogy akkor az a tőke, mely igy 600 milliós 
lenne, rögtön 750 millióra fogna növekedni. 

PíZ országgyűlési naplóban ezt az egyetlen felszó- 
lalást találjuk, mely felhívta a figyelmet arra, hogy a tőke- 
összeg megjelölését nem a szolidaritás kizárása teszi 
szükségessé, hanem az a körülmény, hogy a megjelölés 
hiánya folytán a tőkeösszeg nagyobbodhatik. Sajnos, 
hogy ez az ellenzéki észrevétel a kormány részérői vála- 
szolatlanul maradt. Abban a nagy záróbeszédében, melyet 
gróf Lónyay Menyhért pénzügyminiszter közvetlenül az 
államadóssági járulékról szóló törvényjavaslatnak általá- 
nosságban való megszavazása előtt tartott, a miniszter 
ismét rátért a járulék kérdésére. De csak egyszerűen 
arra utalt, hogy ebben a kérdésben az 1867. évi XII. 
törvény már az évi járulék javára döntött, a kormány 
tehát törvényes alapon áll. Pedig egészen közel járt a 
kérdés csomópontjához. Mert így folytatta: 

Fenn van tartva számunkra a javaslat egyik pontjában, 
hogy az évi járadékot adóssági kötvények törlesztése vagy 
készpénztőke visszafizetése által csökkenthetjük. Nem annyit 

tesz-e ez, hogy az évi járadéknak megfelelő értékpapírok be- 
váltása és visszaszolgáltatása által megszabadulhatunk részben 
vagy egészben a megterheltetéstől, a nélkül, hogy a tőke- 
elkülönítés által a magánhitelezők érdekeit sérteni kellene, 
a nélkül, hogy el lenne végkép zárva előttünk az út célszerű 
hitehnűveletek által saját megszilárdult hitelünk alapján ter- 
heinken könn3ríteni? 

Az államadóssági járulékról külön intézkedő 1867. 
évi XV, törvénybe ennek következtében csupán a Ma- 
gyarország részéről elvállalt évi járulék összege került, 
tőkében kifejezett értékének számszerű megjelölése nél- 
kül. Magának az évi járuléknak megállapítása azonban 
nem kevés nehézséggel járt. Első cikkünkben már emlí- 
tést tettünk róla, hogy az államadóssági járulékról szóló 
törvényjavaslat a központi bizottság szövegezésében az 
évi járulékot 29,105.000 forintban állapította meg, mely- 
ből 1 1,756.000 forint ezüstben lett volna fizetendő. Ugyan- 
így rendelkezett az a javaslat, melyet az osztrák kormány 
1867. október 8-án terjesztett a birodalmi tanács elé. 
Ezek a javaslatok már mellőzték az 1868. évre azt a 
provizóriumot, melyet a két minisztérium előző javaslata 
megállapított, mert a vegyes bizottságok, melyeket a két 
kormány kiküldött, a rendelkezésükre bocsátott adatok 
alapján már az 1867. évre kiszámították Magyarország 
hozzájárulását. A bizottság munkálatait Lónyay pénzügy- 
miniszter 1867. deczember 16-án a részletes vita alkal- 
mával bemutatta ugyan a Háznak, de ezeket a szám- 
szerű adatokat a parlamenti akták között hiába keressük. 
Valóban jó szerencse, hogy Weninger Vincze »Politikai 
számtan«-ában célszerűnek vélte ezeket a számításokat 
közölni, mert különben az államadóssági járulék kiszá- 
mításának magyar emléke nem maradt volna. A Wenin- 

ger könyvében (Pol. számtan. III. kiadás 202. 1.) foglalt 
adatok szerint az ausztriai államadósság 1867. évi kamat- 
szükséglete bruttoösszegben 128,543.961 frt, levonva 
belőle egyes tételek után a 77o-os jövedelmi adó címén 
6,529.501 frtot, nettó összegben 122,014.460 frt volt. 
Ebből a nettó kamatszükségletből levontak 25 milliót, 
melyet Ausztria a kizárólag őt terhelő adósságok után 
tartozott volna fizetni s a levonás után megmaradó 
97,014.460 forintnak 307o-át, vagyis kerek számban 
29,106.000 frt évi járulékot állapítottak meg Magyar- 
ország terhére. 

A központi bizottság részéről beterjesztett javaslat 
azonban az évi járulék összegére nézve a részletes tár- 
gyalás során gróf Lónyay pénzügyminiszter indít- 
ványára módosítást szenvedett. A járulék kiszámításá- 
nak alapjául ugyanis az 1868. évben bekövetkező tőke- 
törlesztéssel apasztott kamatszükségletet vették. Mivel 
pedig Magyarország a járulékot 1868. január 1-től volt 
hajlandó fizetni, az 1868. évi tőketörlesztés után járó és 
már számításba vett kamatot utólag a már megállapí- 
tott kamatszükséglethez hozzá kellett adni. A 122,014.460 
forinthoz hozzáadva ezt a 281.242 frt 68 kr. kamatot, 
122,295.702 frt 63 kr az a nettó kamatszükséglet, mely 
1867. év végével, tekintet nélkül az 1868-ban történő 
tőketörlesztésre, mutatkozott. 

A 122,295.702 frt 68 kr. kamatszükségletből le- 
vonva 25,000.000 frt — » A usztria terhére, 

97,295.702 fit 68 kr. marad, melynek 307o-a 
29,188.710 frt 60 kr., kerek számban 29,188.000 frt. 

Az 1867. évi XV. törvény 1. §-a ennek megfele- 
lően kimondotta, hogy 1868. évi január 1-től kezdve a 

magyar korona országai az addigi államadósságok ka- 
matainak fedezéséhez 29,188.000 frtnyi állandó, további 
változás alá nem eső évi járulékot fizetnek, ebből 
11,776.000 frtot ércpénzben. A 2. §. szerint egyezségi- 
leg megállapíttatott, hogy 1868. május l-ig törvény- 
javaslat fog alkotmányos tárgyalás végett előterjesztetni, 
mely a különféle adósságokat lehetőleg kimerítő módon 
egységes járadékadóssággá változtatja át, hogy ezáltal a 
tőketörlesztés terhe lehetőleg kevesbittessék. Gróf Lóftyay 
pénzügyminiszter kötelességének tartotta kijelenteni a 
Házban, hogy ennek a rendelkezésnek nem lehet más 
értelme mint az, hogy a konverzióra vonatkozó tör- 
vényjavaslat egyedül a birodalmi tanács elé lesz ter- 
jesztendő, mert Magyarországnak evégből fizetendő járu- 
léka a törvényben határozottan meg van már állapítva 
és a konverzió keresztülvitele egyedül Ausztriát illeti. 
A 2. §. továbbá azoknak az adósságoknak vissza- 
fizetésére nézve, melyek természetüknél fogva ily egy- 
séges járadékadóssággá való átalakításra nem alkalmasak, 
azt rendeli, hogy azokra nézve törvény útján megálla- 
pítandó, hogy a törlesztésükre szükséges összegek jövő- 
ben évenkint egységes járadékadóssági kötvények kibo- 
csátása által szereztessenek be. A beszerzésből származó 
tehertöbbletet Ausztria vállalja el s hozzá a magyar ko- 
rona országai évenkint 1,150.000 forintnyi állandó ösz- 
szeget fizetnek és ebből 150.000 forintot ezüstben. 
Ellenben a törlesztés folytán eleső kamatok, valamint a 
kamatszelvények és sorsjáték-nyereségek után járó adók 
Ausztriát illetik. A fentebb említett, ezüstben fizetendő 
150.000 forint azonban az osztrák általános földhitelinté- 
zettől felvett s mintegy feléig magyar kincstári uradal- 
makra bekebelezett állami jószágkölcsön törlesztésére 

szolgál, melynek kamatai az állandó évi járulékban ben- 
foglaltátnak. A magyar kincstári uradalmaknak a beke- 
belezett kölcsön alól való teljes felszabadítása után tehát 
ez a 150.000 forintnyi, ezüstben járó fizetés megszűnik 
s a tervszerű törlesztés vagy az egész kölcsönnek korábbi 
visszafizetése szerint az évi kama^járulék is az áUam- 
jószágkölcsön kamatainak Magyarországra eső részével 
kevesbítendő. 

A magyarországi állampénztárakban elhelyezett 
biztosítékokat és letéteket annak idején a magyar pénz- 
ügyi igazgatás fogja visszafizetni. Az ezekért járó kama- 
tok azonban a 29,188.000 forintnyi állandó évjáradékban 
benfoglaltatnak, s a mennyiben a fizetés Magyarországon 
történik, ezen összegbe beszámítandók. 

A törvény 6. §-a mind Magyarországnak, mind 
Ausztriának fentartja a jogot, államadóssági kamatjáru- 
lékukat adóssági kötvények törlesztése vagy a tőkének 
készpénzben való visszafizetése által csökkenteni. A tör- 
lesztett adósságösszeg kamatainak megfelelő összeg ebben 
az esetben a törlesztő pénzügyi kormányzat hozzájáru- 
lásából levonatik. 

A 9. §. szerint az államadóssági járulék havi rész- 
letben a közös pénzügjnniniszternek küldendő. Gróf 
Lónyay pénzügyminiszter a képviselőházban azzal védel- 
mezte ezt a formai intézkedést, hogy abban az esetben, 
ha a járulékot az osztrák kormánynak közvetlenül fizet- 
nők, úgy tűnnék fel ez a fizetés, mintha Magyarország 
Ausztriának bizonyos tributumot fizetne. Alakilag helye- 
selni is lehet ezt az intézkedést, de ami a tributum jel- 
legének megszüntetését illeti, arra csak úgy hat, mint a 
szépségtapasz. Nem árt, nem is használ, de bizony tri- 
butum marad, valameddig meg nem szabadulunk tőle. 

V. 

Az 1867. évi XV. törvényben Magyarország 
elvállalt mindenekelőtt 29,188.000 forintnyi ^állandó, 
további változás alá nem eső évi járulékot és ezt az 
1868. évi január 1-től kezdve »a mai napig tényleg meg- 
szakítás nélkül és pontosan fizeti. Az előző czikkben 
közölt számításból kitűnt, hogy a számítás alapjául a 
30 : 70 arány szolgált, a mennyiben az 1867. év végén 
fennállott ausztriai államadósság kamataiból mindenek- 
előtt 25 millió forint praecipuumot levontak, mint a kizá- 
rólag Ausztriát illető államadósság kamatait, a fenmaradt 
kamatokat azután a 30 és 70 százalék arányában osz- 
tották meg a két állam között. A Magyarország terhére 
megállapított évi járulék tényleg csak 710 frt 60 krral 
kevesebb a 30 százalék alapján pontosan 29,188.710 frt 
60 krban megállapított összegnél. 

A megállapított járulékból továbbá folyó pénzérték- 
ben 17,412.000 forintot, ezüstben 11,776.000 forintot kell 
Magyarországnak fizetnie. 

Azt, hogy a törvény ^további változás alá nem 
eső<c évi járulékot említ, nem kell azonban a szó szoros 
értelmében venni, mert a törvény egynémely intézkedése 
kizárja, hogy a járulék teljesen változatlan lehessen. így 
már szó volt róla, hogy a törvény szerint a magyar- 
országi állampénztárakban elhelyezett biztosítékok és 
letétek visszafizetését a magyar állam vállalta magára. 

3 

Mivel pedig azok kamatai az elvállalt évi járadékban 
bennefoglaltatnak, a biztosítékok visszafizetésével arány- 
ban az évi járadéknak is csökkennie kellett. Az 1868. 
. évi zárószámadás^ szerint ezek a készpénz-biztosítékok 
és letétek 602.416 frt 41 krt tettek, de azok tőkeösszege 
és vele együtt az évi járulékban foglalt kamatai foly- 
tonosan csökkennek. Ez az oka, hogy az évi járuléknak 
folyó pénzértékben eredetileg 17.412.000 forinttal, vagyis 
34,824.000 K-val megállapított része az 1868. évtől 
kezdve évről-évre egy csekély összeggel kevesebb. Az 
1903. évre vonatkozóan előterjesztett költségvetési elő- 
irányzat szerint a kamatjárulék folyó 

pénzértékben 34,824.000 K, 

ebből azonban levonván az 1867. vé- 
géig befizetett készpénz-biztosítékok 
visszafizetése által 

1900. végéig összesen 54.939 K 15 f 

1901. évben . . 130 » 37 f-rel 

összesen . . 55.069 K 52 f-rel 
mutatkozó kamatmegtakarítást . . . 55.070 K-át 

az 1903. évre marad a járulék . . 34,768.930 K 

Az ezüstben fizetendő 11,776.000 forint, vagyis 
23,552.000 korona kamatjárulék viszont a mai napig 
változatlan. Éppen így nem esett változás alá az a 150.000 
forintot, illetőleg 300.000 koronát tevő törlesztési jára- 
dék, melyet Magyarország ezüstben fizet az osztrák 
általános földhitelintézettől fölvett és mintegy feléig a 
magyar kincstári uradalmakra bekebelezett állami zálog- 
levél-kölcsön törlesztésére. De az ezüstben fizetendő ka- 
matjárulék, valamint a most említett, ezüstben fizetendő 
törlesztési részlet is már magából a törvényből folyó- 

lag idővel változás alá kerül, illetőleg megszűnik, mert 
maga a törvény rendeli, hogy a magyar kincstári ura- 
dalmaknak a bekebelezett kölcsön alól való teljes fel- 
szabadítása után az a 150.000 forintnyi, ezüstben járó 
fizetés megszűnik, s a tervszerű törlesztés vagy az egész 
kölcsönnek korábbi visszafizetése szerint az évi kamat- 
járulék is az állami zálogleveles kölcsön kamatainak 
Magyarországra eső részével kevesbítendő. 

Hogy a törvénynek ezt az, intézkedését jól megért- 
hessük, ennek az utóbb említett adósságnak keletkezé- 
sét és természetét röviden el kell mondanunk. Az abszolu- 
tizmusnak az államháztartás tekintetében is nagyon 
szomorú és sötét korszakában, az 1866. évben, a hitel- 
forrásait már végképen kihasznált Ausztria a 150 millió 
forint értékű magyar és ausztriai kincstári uradalmakra 
adott jelzálogi biztosítás mellett az osztrák általános föld- 
hitelintézettől 60 millió forint névértékű ezüst kölcsönt 
volt kénytelen fölvenni. A kölcsön öVa százalék kama- 
tozású volt, melyből fél százalék jutalékra számíttatott; 
a kölcsönnek változatlan évi annuitását 6 százalékkal, 
vagyis 3*6 millió forinttal állapították meg, úgy, hogy a 
kölcsön törlesztése folytán a változatlan törlesztési rész- 
letből évről-évre kisebb összeg jut a kamatra. A meg- 
határozott annuitás mellett a kölcsön 46 év alatt tör- 
lesztetik, úgy hogy a törlesztési terv alapján az 1912. 
évben úgy a kölcsön kamatozása, mint törlesztése meg- 
szűnik. Erre céloz az 1867. évi XV. törvénynek előbb 
idézett szakasza. Az 1912. évben tehát ennek az úgy- 
nevezett »domániális« kölcsönnek tervszerű törlesztése 
folytán Magyarország felszabadul az ezüstben fizetendő 
150.000 forint évi törlesztési járadék, valamint az ezüst- 

ben fizetendő kamatjárulékban összefoglalt domániális 
kölcsön kamatának fizetése alól. 

A közölt számadatok alapján könnyű kiszámítani, 
hogyan történt a domániális kölcsön terhének a két állam 
között való felosztása. Ha az annuitásból 57^ százalék 
jut kamatra, a kölcsön eredeti törlesztési részlete 300.000 
forint, melynek fele a Magyarországot terhelő 150.000 
forint törlesztési járadék. Ez a számítás alig számba- 
vehető eltéréssel megfelel Weninger számításának (Pol. 
számtan 202. 1.) és annak, hogy a kölcsön felében lett 
a magyar és ausztriai kincstári uradalmakra bekebelezve. 
A Weninger könyvében foglalt 321.082 frttal feltüntetett 
törlesztési részlet a kölcsönnek a valutára vonatkozó 
intézkedésében találja magyarázatát. Az annuitás ugyanis 
a földhitelintézet választása szerint ezüstben vagy abban 
a külföldi valutában fizetendő, melyre az adóslevél szól. 
A földhitelintézet természetesen az aranyban való fize- 
tést választotta és az annuitást Ausztria rendesen angol 
értékben fizette. Ez a kérdés azonban bennünket nem 
érdekel, mert a mi tőketörlesztésünk a valutára vonat- 
kozó tekintet nélkül ezüstben s a kölcsön eredeti felté- 
telei alapján lett megállapítva. 

A domániális kölcsön tehát megszűnik a tervszerű 
törlesztés folytán. De a törvény, mint láttuk, a másik 
eshetőségre, a kölcsönnek visszafizetésére a tervszerű 
törlesztés lejárta előtt szintén figyelemmel volt. Ebben a 
tekintetben a kölcsön föltételeivel kell először megismer- 
kednünk. Az úgynevezett domániális kölcsön szintén az 
abszolút Ausztria kölcsöne, közjogilag tehát bennünket 
nem terhelhet, éppen úgy, mint azok a kölcsönök, melyek 
után az évi járulék fizetését elvállaltuk. Csakhogy ebbe 

a kölcsönbe belejátszik a magánjogi szempont, mert a 
kölcsön, mint azt maga a törvény mondja, fele részében 
a magyar kincstári uradalmakra van bekebelezve. Ebben 
a tekintetben ennek a sajátságos állami kölcsönnek a 
természete eltér a többi kölcsönétől, melyekre nézve 
szolidaritást semmiféle irányban nem vállaltunk. Hozzá- 
járul, hogy ennél a kölcsönnél határozottan és külön ki 
van kötve részünkről is a tőketörlesztés, még pedig az 
egész törlesztési részlet fele részében. Már maga ez a 
körülmény kizárja, hogy az államadóssági járulék meg- 
váltásának tárgyalásakor ennek a kölcsönnek a kamat- 
járulékban bennefoglalt kamatát és a külön megállapított 
törlesztési részletet a tulajdonképpeni járulékkal együtt 
lehessen tárgyalni. 

Hogy a kölcsön felmondható és a törlesztési lejá- 
rat előtt visszafizethető, ez iránt nincsen kétség. A köl- 
csönszerződésben ki van mondva, hogy a mennyiben az 
állam a visszafizetés jogával él, a visszafizetett tőkének 
két százalékát kártalanítás címén tartozik az intézetnek 
fizetni. 

A kölcsönszerződés e részben a földhitelintézet 
alapszabályainak 106. szakaszára hivatkozik, mely sze- 
rint az intézet minden adósa még a törlesztési lejárat 
előtt jogosítva van tartozását a kifizetés előtt hat hónap- 
pal bíróság vagy közjegyző útján felmondani. Az 1889. 
évben azonban a megterhelt osztrák uradalmak vevői 
közül sokan visszafizették az ingatlant terhelő kölcsön- 
részletet, a mi a földhitelintézetet a sorsolási tervtől való 
eltérésre és a zálogleveleknek nagyobb számban való 
kisorsolására kényszerítette. Mikor az egyik záloglevél- 
birtokos a gyorsított kisorsolás ellen tiltakozott, a tör- 

vényszék gondnokot rendelt a záloglevélbirtokosok ér- 
dekeinek megvédésére. Az államnak tehát joga van a 
törlesztési tervtől eltérni, de a földhitelintézetnek kétes 
az a joga, eltérhet-e a sorsolási tervtől? Könnyen sért- 
hetné ez a nagyobb tömegben való kisorsolás a francia 
záloglevél-birtokosokat, mert a párisi tőzsde jegyzési ille- 
tékének kikerülése végett ezeket a zálogleveleket 1866- 
ban úgy fogalmazták meg, még pedig az osztrák kor- 
mány hozzájárulásával, mintha állampapírok lennének 
és nem egy magánintézet kibocsátásai. A törlesztési le- 
járat előtt való visszafizetés esetében minden esetben 
módot kell találni, hogy a fedezetlen záloglevelek folytán 
az osztrák földhitelintézet elvállalt - kötelezettségeivel 
ellentétbe ne jusson. 

Ettől azonban ne a mi fejünk fájjon. Annyi tény, 
hogy Magyarország ennek az adósságnak a tőkéjét ön- 
állóan visszafizetheti. Csak az a kérdés, hogy a tőkének 
mekkora részét törlesztheti ? Úgy az a körülmény, hogy 
az államadósság fele részben van a magyar kincstári 
uradalmakra bekebelezve, mint az a másik tény, hogy 
Magyarország az adósság törlesztéséhez és pedig 
csaknem az adósság keletkezése óta a törlesztési 
részlet felét fizeti, kétségtelenné teszi, hogy Magyar- 
ország a jelenleg körülbelül 46 millió koronát kitevő 
adósságnak csak a felét köteles visszafizetni. Ebben a 
tekintetben egészen helyes és találó Pólya Jakab fel- 
fogása (Magyarország államadósságai. Nemzetgazdas|igi 
Szemle 1882. évf. 44. 1.). És nagyon elszámították ma- 
gukat azok, kik az államadóssági járulék összes ténye- 
zőit egybecsapva, a 60*6 millió korona évi járulék 
alapján kísérelték meg a járulék megváltásának problé- 
máját megoldani. 

De abban már Pólya is tévedett, mikor azt állí- 
totta, hogy a visszafizetés vagy a tervszerű törlesztés 
által Magyarország az évi járulékban foglalt 1,650.000 
forint ezüstben fizetendő kamat alól szabadul, a mi 
annyit jelent, hogy ebben az esetben a 11,776.000 frt 
ezüstben fizetendő évi kamatjárulékból az említett összeg 
levonandó volna. Mert számításának alapjául azt vette, 
hogy a kölcsönnek 3'3 millió forint kamatából a tőke 
arányában 1,650.000 frt kamat terheli Magyarországot. 
Ennek a felfogásnak csak akkor volna azonban alapja, 
ha ki lehetne mutatni, hogy az államadóssági járulék 
megállapításánál a domániális kölcsön kamatát Magyar- 
ország terhére ezzel az összeggel vették számításba. De 
erre nincs megbízható alap. Maga Pólya is mondja, hogy 
a parlamenti akták e kölcsönre nézve felvilágosítást nem 
nyújtanak, másfelől Weninger számításaiból az tűnik ki, 
hogy ez a kamat szintén be volt állítva az összesített 
kamatkimutatásba, Magyarország terhére tehát ennek a 
kamatnak is csak 30 százalékát állapították meg. E szá- 
mítás szerint, melytől a tényleg beállított kamat nem 
sokkal térhet el, 990.090 forint kamat foglaltatik, mint a 
domániális kölcsön kamata, a 11,776.000 forintnyi ezüst- 
ben fizetendő kamatjárulékban. Ez az a kamat, a melytől 
Magyarország 1912-ben, ha a visszafizetés jogával előbb 
nem él, a 150.000 frtnyi törlesztési részleten kivül meg 
fog szabadulni. 

Jelentősebb azonban ennél az a körülmény, hogy 
a most elmondottakból folyólag az államadóssági járu- 
lékból annak megváltása alkalmával e kölcsön 990090 
forint kamatát le kell vonni. Mert ez a törvényben egye- 
dül a többiektől önállóan említett államadósság kamata. 

melynek fizetése a törvény szerint csak akkor szűnik 
meg, ha a domániális kölcsön visszafizetés vagy terv- 
szerű törlesztés következtében megszűnik. Másrészt ha- 
tározott megrövidítése volna az országnak, sőt valósággal 
képtelenség volna, hogy Magyarország az államadóssági 
járulékban akár 5, akár 4*2 százalék alapján fizesse ki 
a domániális adósság tőkéjét, mikor azt már javarészé- 
ben törlesztette, és a fenmaradt összegtől jóval cseké- 
lyebb áldozat árán szabadulhat. 

íme, két eleme a ^változás alá nem eső« járulék- 
nak, mely azt már a törvényből folyólag változóvá teszi. 
Volt még egy harmadik, ma csak történeti érdekességre 
igényt tartó elem is, mely a járulékot változásnak vetette 
alá: az ezüstázsió. Pedig az 1879. évig, mikor azezüst- 
veretés beszüntetése következtében az ezüstforint el lett 
szakítva ércalapjától, a diszázsió különböző mértékben 
befolyásolta az ezüstben fizetendő kamatjárulékhoz 
szükséges ezüst beszerzési költségeit. Most csak meg- 
említjük, az 1880. évig azonban az államadóssági járulék 
még az ezüstbeszerzés költségével terhelte a magyar 
állam budgetjét. 

Az államadóssági járulékon kivül az 1867. évi XV. 
törvény Magyarországot tőketörlesztés címén külön évi 
egy millió forinttal terhelte. Mivel a törvénynek ez az 
intézkedése szorosan összefügg a törvénynek azzal a 
másik rendelkezésével, mely az ausztriai államadósság 
átalakítását rendeli el, ezt a kettőt külön cikkben együt- 
tesen fogjuk tárgyalni. 

VI. 

Az 1867. évig keletkezett államadósság ügyének 
rendezése a két állam között létrejött egyezségen ala- 
pulván, a két állam alkotmányának megfelelően a 
kötött egyezséget Ausztriában is a törvény erejével kel- 
lett felruházni. A mi az 1867. december 24-ki ausztriai 
törvénynyel meg is történt (Gesetz vom 24. December 
1867, über die Beitragsleistung zu den Lasten der allge- 
meinen Staatsschuld. R. G. Bl. 1868. Nr. 3.) A birodalmi 
tanácsnak az államadósságokra vonatkozó tárgyalásai 
azonban mindössze néhány pontban érdekesek. Azt, hogy 
az államadósság terhének felosztása a 30 : 70 arányában 
történt, a kérdésre nézve felhozható s a hivatalosan közzé- 
tett adatoknál jobb és erősebb körülmények hiányában 
sem a közös ügyek tárgyalására kiküldött osztrák bizott- 
ság, sem a birodalmi tanács többsége nem kifogásolhatta. 
Úgy Plener osztrák pénzügyminiszter, mint Hock^ az 
urakházának bizottsági előadója, Ausztriának tehát abban 
az időben két' kiváló pénzügyi tekintélye a 30 : 70 arányt 
pontosnak és igazságosnak tartották, mely a két állam 
adóerejének teljesen megfelel. Ha a magyar állam a 30 
százalék arányában járul a közöseknek elismert ügyek 
költségéhez, az államadósság kamatait sem lehetett igaz- 
ságosan más arányban felosztani. Kifogásolták azonban 
Magyarország álláspontját, mely szerint az államadósság 
őt jogilag nem kötelezi. A kormány és a többség ezzel 

szemben a politikai kiegyezést tartalmazó 1867. évi tör- 
vényre hivatkozott, mely Magyaországot a jogi kötele- 
zettség alól tényleg fölmenti és csak évi járulék fizetését 
rendeli el. 

A leghevesebb támadásokra a járulék kiszámítása 
adott okot, mert a magyar járulék megállapításánál, mint 
ismeretes, az államadósság összes kamataiból mindenek- 
előtt levonásba hoztak 25 millió forintot, mint a kizáró- 
lag Ausztriát terhelő államadósság kamatait. Már a biro- 
dalmi tanácsnak a kiegyezési javaslatok tárgyalására 
1867. október 10-én kiküldött bizottsága kifogásolta ezt 
az eljárást és a 30 : 70 arány alapulvételével azt állította, 
hogy a magyar államadóssági járulék kiszámítása alkal- 
mával Magyarország évi 7'5 millió forinttal kevesebb 
kamatterhet vállal magára. A 25 millió forint levonásának 
kérdését ma már fölöslegesnek látszik hosszasabban tár- 
gyalni. Mennyire igazságos volt ez az intézkedés, vilá- 
gossá lesz mindenki előtt, a ki a vonatkozó, még pedig 
úgy a magyar, mint azt osztrák parlamenti aktákat el- 
olvassa. Főleg Ghyczy Kálmánnak 1867. december hó 
11-én a képviselőházban tartott beszédéből világosan 
kitűnik, minő adósságok voltak azok, melyeknek . kama- 
tával kizárólag Ausztriát kellett terhelni az államadóssá- 
gokra vonatkozó egyezségben. Csak azt említjük meg, 
hogy nem kisebb tekintély, mint Hock maga, az osztrák 
urakháza 1867. december 11-iki ülésén jogosnak ismerte 
el Magyarország követelését, hogy az államadósság ka- 
matából 25 millió forintot mindenekelőtt, tehát praecipuum 
gyanánt Ausztria terhére állapítsanak meg. Mert az 1867. 
évig felszaporodott államadósságban sok volt olyan, mely 
Ausztria különleges viszonyaiból származott, a melynek 

kamatát nem lehetett ennek következtében Magyarország 
számlájára irni, másrészt az államadósság egy része 
olyan tényekből származott, melyek Magyarországnak az 
1848-iki törvények alapján álló alkotmányos képviseletére 
nézve lehetetlenné tették, hogy utána Magyarország ré- 
széről évi járulékot elvállaljon. A törvény az évi járulé- 
kot különben már meghatározta, a 25 millió levonását 
a jogosság szempontjából fölösleges bírálni. ' De ennek 
a kifogásnak fölvetését meg kellett említeni, mert látni 
fogjuk a következőkben, hogy Ausztria ezt az állítólagos 
megrövidítését, ha a mai napig nem is Magyarország 
közvetlen anyagi kárára, de mindenesetre reputációja 
megrontásával helyreütni igyekezett. 

A másik megrövidítést a Magyarország részéről évi 
egy millió forinttal elvállalt törlesztési járulékban talál- 
ták. A törlesztési járulék megállapítására a legtöbb adatot 
gróf Lónyay Menyhért könyvében találjuk.- (A bankügy. 
334. s köv. 1.) Kitűnik belőle, hogy a két pénzügy- 
miniszter között a törvényjavaslatot megelőzőleg két 
egyezség jött létre, melyek közül a második került az- 
után abban a törvényjavaslatban a két törvényhozó tes- 
tület elé, melyről az első cikkbén említést tettünk. Az 
első miniszteri egyezségben ki volt mondva, hogy az 
államadósságokra nézve a két pénzügyminiszter legföl- 
jebb 1868. május l-ig mindkét törvényhozásnak közős 
egyetértéssel szerkesztett előterjesztést fog tenni abból 
a célból, hogy a különböző adóssági címekből származó 
tételek lehetőleg nagy mértékben egységes járadékadós- 
sággá változtassanak át az addigi kamatélvezet alapján 
és a törlesztési járulékok lehető elenyésztetésével. Lónyay 
a magyar államadóssági járadék végleges megállapítása 

előtt óhajtotta keresztülvinni az államadósság átalakítá- 
sát, vagy a hogyan nevezték : konverzióját, még pedig 
Magyarország közreműködésével. És csak ennek meg- 
történte után történt volna a járulék összegének végleges 
megállapítása, mint azt az első cikkünkben közölt ere- 
deti törvényjavaslat is kontemplálta. De halljuk magát 
Lónyayt : 

A konverzió módozatainak megállapítására és a szel- 
vényadó meghatározására ennélfogva Magyarország befolyást 
gyakorolván, bizonyára könnyebbült volna az átmeneti év 
után fizetendő éyjáradék. £ mellett azonban az 1867. évi 
XII. törvénycikknek is elég lett volna téve, mert az első 
egyezség szerint a konverzió a két törvényhozás által 1868- 
ban egyetértőleg megállapittatván és annak eredménye számba 
vétetvén, a 25 milliónyi praecipuum beszámittatván, a fenn- 
maradó összeg 30 és 70 arányban szétosztatván, az évjára- 
dék állandóul és változatlanul állapíttatott volna meg mindkét 
félre nézve. 

Úgy a magyar országos bizottság, mint a kép- 
viselőház központi bizottsága, mint láttuk, szívesen le- 
mondott a közös egyetértéssel keresztülviendő konverzió 
előnyeiről azért, ha Aussstriával végleges egyezséget köt- 
het és a magyar törvényhozásnak az államadósság 
ügyével többé nem kell foglalkoznia. Ezért ragaszkodott 
ahhoz, hogy az államadóssági járulékot már az 1868. 
évre végső érvényességgel állapítsák meg. A birodalmi 
tanács bizottságának tagjai pedig szívesen járultak ahhoz 
az állásponthoz, mert a provizóriumtól szintén idegen- 
kedtek és mert ezáltal a teljesen önálló és független 
intézkedési jog s igy a haszon is, mely a konverzióból 
és a szelvényadóból származhatott, a birodalmi tanács- 
ban képviselt országok számára tartatott fenn. Ezen a 
módon biztosíttatott Alagyarország részére az, hogy az 

államadósság tekintetében semmiféle szolidaritás nem 
terheli, az államadósság egyedül Ausztriát terhelte min- 
den kötelezettséggel, de a teher minden könnyítésével 
együtt Magyarországét viszont az egyszer elvállalt teher 
változatlanul sújtotta. 

Ennek megfelelően ki lett mondva a törvényben, 
hogy a konverzióra vonatkozó törvényjavaslatot egyedül 
a birodalmi tanács elé terjesztik és a törlesztéses állam- 
adósságot lehetőleg egységes járadékadóssággá alakítják 
át. Azonkívül azoknak az adósságoknak visszafizetésére 
nézve, melyek természetüknél fogva járadékadóssággá 
való átváltoztatásra nem alkalmasak, azt rendeli a törvény, 
hogy a törlesztésükre szükséges összegek jövőben éven- 
kint egységes járadékadóssági kötvények kibocsátása 
által szereztessenek be. A beszerzésből származó teher- 
többletet Ausztria vállalja el s hozzá a magyar korona 
országai évenkint egy millió forintnyi állandó összeget 
fizetnek. így szól a törvény s rögtön hozzá is teszi* 
ellenben a törlesztés folytán eleső kamatok, valamint 
a kamatszelvények és sorsjáték-nyereségek után járó 
adó Ausztriát illeti. A mit jórészben fölösleges is volt 
kimondani. Mert abból, hogy az államadósság kezelése 
teljesen Ausztria kezében maradt, önként következik, 
hogy az államadóssággal összefüggésben álló állami 
intézkedésekre egyedül Ausztria lehet hivatva. A tárgya- 
lások alkalmával azonban szükségesnek találták fölemlí- 
teni, hogy a Magyarország részéről elvállalt egy millió 
forint törlesztési járulékkal szemben Ausztriára viszont 
előnyök származnak abból, hogy őt illeti az évi egy 
millió forint, melyet Magyarország elvállalt, és övé a 
konverzióból származó nyereség és a szelvény- és nye- 
reményadóról való szabad rendelkezés joga. 

A törlesztési járuléknak az említett összegben való 
megállapítását Ausztriában kezdettől fogva kifogásolták. 
Báró Hock számítása szerint Ausztria a nem konvertál- 
ható adósság törlesztésének elvállalása folytán körülbelül 
4 millió forinttal vett nagyobb terhet magára, mint 
Magyarország. De azt tartotta, hogy az az összeg nem 
elég nagy ahhoz, hogy miatta a megegyezést meg- 
hiúsítani szabad volna. Azért ez a panasz lépten-nyo- 
mon felhangzott az államadóssági járulékra vonatkozó 
törvényjavaslat tárgyalásakor a birodalmi tanácsban. 

A törvényben biztosított előnyökből Ausztria sietett 
azonban hasznot húzni, még pedig olyan eljárással, mely- 
nek Magyarországgal szemben kihívó jellegét nem lehetett 
kétségbe vonni. Lónyay Menyhért az 1867. év tava- 
szán, akkor még a közösen keresztülviendő konverzió 
gondolatától vezéreltetve, báró Becke osztrák pénzügy- 
miniszterrel folj^atott tárgyalásaiban 6 százalékos adó- 
mentes járadékkötvények kibocsátását vette tervbe a 
konverzió céljaira. Nem tévesztette szem előtt, hogy a 
külföldön hírhedt osztrák jövedelmi adó és a vele való 
kísérletezések egyaránt ártanak nemcsak Ausztria, 
hanem Magyarország hitelének is. (A bankkérdés 190. 1.) 
Alig nyerte Ausztria a saját kezébe a szabad rendelke- 
zés jogát az államadóságra nézve,- éppen ezt a módját 
a kamatredukciónak használta fel a járadékadósságra 
való átváltoztatás céljára. Az 1868. év március 21-én 
Brestel osztrák pénzügyminiszter előterjesztette az állam- 
adósság egységesítésére vonatkozó javaslatát, mely a 
kamatlábnak meglehetősen önkényes leszállítását cé- 
lozta. És ennek a félig bevallott, félig elburkolt állami 
önkénykedésnek mentegetésére maga a miniszter azt 

hozta fel, hogy az egységesítéssel elérhető 12 millió 
forint megtakarítás éppen megfelel annak az összegnek, 
melylyel Magyarország kevesebbet fizet államadóssági 
járulékban, mint a mennyit fizetnie kellene. Nem volt 
tekintettel arra, hogy az egyezség útján megállapított 
törvény már a két fél jogát és kötelességét megállapí- 
totta, hanem az államhítelezőkkel szemben célszerűnek 
találta az általános felháborodást azzal csillapítani, hogy 
az önkényes kamatredukció minden ódiumát Magyar- 
országra hárította. De ha a miniszter javaslata szerint a 
megtakarítás éppen megfelelt volna Magyarországgal 
kötött egyezségben állítólag Ausztriát ért megkárosítás- 
nak, a javaslata alapján létrejött 1868. június 20-iki 
osztrák törvény még ennél nagyobb nyereséget biztosí- 
tott a konverzióból a jövedelmi adónak a miniszter által 
javaslatba hozottnál jóval magasabb tételben való meg- 
állapítása által. Az említett törvény ugyanis az állam- 
adósság különböző kötvényeit 5 százalékos egységes 
járadékkötvényekre rendelte kicserélni, melyeknek ka- 
mata 16 százalék, a konvertálás alól kivont sorsjegy- 
kötvényekből származó nyereség pedig 20 százalék 
jövedelmi, adó alá esik. Eredménye pedig az lett, hogy 
már a rá következő évben Ausztria 24 millió forinttal 
kevesebb adót fizetett annál, mely a magyar állam- 
adóssági járulék megállapításánál Ausztria terhére íratott. 
Egy másik törvény, az 1868. június 26-iki törvény 
továbbá, szintén az egyességből folyólag (de nem az 
osztrák törvényben a konverzióra vonatkozólag említett 
egyesség alapján, mert ez nem jött létre) elrendelte, hogy 
a járadékadósságra át nem változtatható kölcsönök, tehát 
főleg a sorsjegykölcsönök törlesztésére Ausztria évenkint 

a törlesztés arányában az előbbieknek megfelelő járadék- 
kötvényeket bocsáthat ki. Ez az úgynevezett Tilgungs- 
Rente. Az utóbb említett járadéknak kibocsátása természe- 
tesen Ausztria adósságát és kamatszükségletét növeli, de 
viszont őt illette az évek során végrehajtott egységesí- 
tésből és a törlesztés fokozatos megszűnéséből szár- 
mazó haszon is. 

VII. 

Az államadóssági járulékról szóló törvénynek 
hatodik szakasza az, a mely ma kiválóan aktuális érde- 
kességű, mert fentartja mind Magyarországnak, mind 
Ausztriának azt a jogot, hogy államadóssági kamatjáru- 
lékát adóssági kötvények törlesztése vagy a tőkének 
készpénzben való visszafizetése által csökkentheti. A tör- 
lesztett adósságösszeg kamatainak megfelelő összeg ebben 
az esetben a törlesztő pénzügyi kormányzat hozzájáru- 
lásából levonatik. Ennyit mond maga a törvény. Meny- 
nyire aktuális jelentősége volt azonban ennek a szakasz- 
nak már megalkotása idejében, onnan tudjuk, hogy ab- 
ban a másik könyvében, melyet gróf Lónyay Menyhért 
pénzügyministerségétől való megválása után kiadott (Köz- 
ügyeinkről. Nézetek Magyarország pénzügyi állapotáról. 
Budapest, 1873.) azt mondja a törvénynek most említett 
szakaszáról, hogy már megalkotásakor azzal a céllal 
kívánták törvénybe iktatni, melyet az illető szakasz ma- 
gában foglal. Lónyay tehát már pénzügyminiszter korá- 
ban, sőt a törvény alkotása idejében foglalkozott azzal 
a gondolattal, hogy Magyarország járulékát megváltsa. 
Szándékosan használtuk ezt a szót: megváltás, mert 
magyar szempontból a legfőbb cél s az egész pénz- 
ügyi kérdés egyik megoldási módja: az államadóssági 
járulék megváltása, 

A magyar járulék első, de meg nem valósított 

konverziójának tervét kissé részletesebben ismertetjük e 
helyen, mert láttuk az eddigiekből, hogy az Andrássy- 
kormány pénzügyminiszterének az államadósság ügyé- 
nek rendezéséből az oroszlánrész jutott. Nem érdek nél- 
kül való ennélfogva, ha az ő tervével közelebbről foglal- 
kozunk. A fukarságig takarékos magyar államháztartás 
volt Lónyay pénzügyi politikájának alapköve. Ennek a 
felfogásnak meg volt a jó és rossz oldala. A túlságba 
vitt takarékosság nem volt ugyan helyén való, mikor az 
önrendelkezési jogát visszanyert Magyarországnak a 
gazdasági élet terén két kézzel akadt tennivalója. A be- 
ruházásokra égetően szükség volt, de előlük Lónyay 
mereven elzárkózott. Előtte csak a budget szilárdsága, 
a magyar állam szűzi hitelének sértetlen megóvása lebe- 
gett, mindenek fölé helyezte ezt a két előnyt és nem 
akarta észrevenni, hogy a magyar társadalom nem volt 
képes a maga erejéből pótolni és előteremteni évtizedek- 
nek számos mulasztását. 

Halász Imrével szólya azonban dicséretéül mond- 
juk mi is, hogy önálló államháztartásunk első éveinek 
szigorúan takarékos gazdálkodása vetette meg hitelünk 
alapját. Sajnos, hogy kevés idő múlva Lónyay felfogása 
még mint intő szó sem éreztetette hatását és a magyar 
pénzügyi politika kimerült a különféle és különböző 
haszonnal járó beruházások nem éppen szerencsés ter- 
vezgetésében és foganatosításában. Már az 1870. évi 
költségvetést Lónyay nem ismerte el a magáénak, mert 
helyet foglalt benne az első vasút engedélyezése és vele 
kapcsolatban a beruházások egész sora. Az 1868. évtől 
az 1870-ik évig terjedő időre esik a magyar állam hite- 
lének első fénykora. És a midőn Lónyay a pénzügyi 



Digitized by 



Goo^^ 



51 



helyzetnek az 1869. év végén beállott hanyatlását látta 
közvetlenül lemondása előtt 1870. május 21-én még 
egyszer és utoljára figyelmeztette a képviselőházat, hogy 
a hasznos beruházások túlságos siettetésében látja a, 
helyzet rosszabbodásának egyik okát. Utoljára hangoz- 
tatta az ő legfőbb elvét, hogy az egészséges állam- 
háztartás föltétele a beruházások és reformok terén az 
önmegtagadó nélkülözés. Ezzel véget ért a magyar állam- 
hitelnek rövid életű első virágzása. 

De abban a kedvező időszakban Lónyay komolyan 
gondolt rá, hogy megszüntesse azt a függést, melybe 
Magyarország jutott azáltal, hogy az 1867. előtt kelet- 
kezelt államadósságok kamataihoz és törlesztéséhez bizo- 
nyos évi járadékot köteles örökre fizetni. És egy neve- 
zetes lépéssel közelebb jutottunk volna, mondja Lónyay, 
a magyar pénzügy teljes önállósításához (Közügyeinkről, 
21. 1.). Nem kételkedett benne,, hogy ha az ő pénzügyi 
politikáját csak néhány évig követi az ország, úgy hogy 
fölismerhető lett volna az ország komoly törekvése, ezen 
az úton maradni, Magyarország kedvező kölcsönt kap- 
hatott volna a konverzió céljaira. 

Az ily rendezett pénzügyeknek örvendő állam, minő 
Magyarország lehetett volna, bizonyára köthetett volna oly 
kölcsönt, melynél 100 forint valóságos . értéket hat forint 
kamat kötelezettsége mellett kapott volna és ha veszszük az 
osztrák konvertált rente árkeletét a múltban, kétséget nem 
szenved, hogy e pénzügyi művelet folytán államadóssági járu- 
lékunk, mely jelenleg meghaladja a 31 milliót, egy negyedével 
alább szállítható lett volna, vagyis az államadóssági évi 
járadék megváltása abban az arányban lett volna kedvezőbben 
keresztülvihető, a milyen arányban kedvezően állott volna 
Magyarország állami hitele az osztrák állam hiteléhez képest. 
A mai viszonyok közt (1873-ban) ilyenre természetesen gon- 

doIni sem lehet, mert majdnem ellenkezőleg áll most a két 
állam hitele, a mennyiben az osztrák rész még a mostani ked- 
vezőtlen pénzügyi viszonyok között is nevezetesen kedvezőbb 
hitelnek örvend, mint Magyarország. A jelzett úton több 
irányban nagy eredmények lettek volna létesíthetők, oly ered- 
mények, melyek megérdemelték volna, hogy államháztartá- 
sunkban a legszigorúbb takarékossággal járjunk el. Meg 
vagyok győződve, hogy ha az általam követni kivánt pénzügyi 
politika határozottan kivitetik^ addig már az államadóssági 
járuléknak jelzett konverzióját létesíthettük volna, (Közügyeink- 
ről. 21. és 22. 1.). 

Az államadóssági járulék megváltásának Lónyay 
szerint két eredménye lett volna. Az egyik a magyar 
állami pénzügy önállósítása Ausztriától. Ez az eredmény 
ma is figyelmet érdemel, bár nem lehet ugyanazon mél- 
tatásban részesíteni, mint 1869-ben. A mi az önálló- 
sítás közjogi jelentőségét, a magyar állam pénzügyi ön- 
állóságának tökéletes kiépítését illeti, nem lehet tagadni, 
hogy annak a járuléknak a törvény szerint örökös fize- 
tése Magyarországra nézve sértő közjogi viszonyt teremt 
Ausztriával szemben. Sőt mentől inkább távolodunk a 
járulék elvállalásának idejétől, annál inkább elmosódnak 
az emlékezetből azok a körülmények, a melyek alapján 
az évi járulék elvállalása történt és a mi az évről-évre 
visszatérő járulék fizetése folytán megmarad, az annak 
éppen a lealázó, tributumszerű jellege. Ma a legtöbb 
ember csak annyit tud, hogy bizonyos járulékot vagyunk 
kötelesek Ausztriának évenkint fizetni. Pénzügyi szem- 
pontból viszont az önállósítás jelentősége az évek során 
át elmosódott. Az első alkotmányos évek háztartá- 
sában a magyar államadóssági kamatnak háromnegyed 
része államadóssági járulékra jutott. Az államháztar- 
tás összeállításából messzire kiabált ez a hatalmas 

tétel a többi apró kamatösszeg mellől. Ma ez a tétel 
az államadósságok kamatai között kevésbbé feltűnő, 
hiszen alig egy ötödrésze az összes államadósság kama- 
tának. Ebből a szempontból is érthető Lónyay korai 
tervezgetése a konverzió kérdésében. Az 1867-iki kormány 
pénzügyminiszterének nem is volt lehetséges más hatal- 
mas pénzügyi műveletet előkeresni, ha az államhitel eme- 
lésére célzott működésével, mint a járulék megváltásá- 
nak problémáját. 

Erre pedig az 1868. és 1869. évben egy egészen 
speciális körülmény adta meg az impulzust, olyan kö- 
rülmény, mely azóta nem ismétlődött. És Lónyay könyvé- 
ből tudjuk, hogy abban a két esztendőben tényleg 
komolyan gondolkozott a konverzió, illetőleg a megvál- 
tás keresztülviteléről. Abban az időben, úgymond Lónyay, 
a körülmények is kedveztek, mert az ausztriai állam- 
adósság birtokosai a szelvényadó fölemelése és a dekretált 
konverzió folytán, különösen azok, kik Hollandiában 
több száz millióra menő címlettel birtak az előbbi állam- 
adósságból, hajlandók lettek volna egy teljesen rendezett 
pénzügyi viszonyoknak örvendő állam kötelezvényeivel, 
habár kisebb, de tökéletesen biztos kamatozás mellett, 
ezt a pénzügyi műveletet keresztülvinni. És a megvál- 
tással kapcsolatos konverzióból az önállósítás mellett 
Lónyay szerint az a főleg pénzügyi haszon is szárma- 
zott volna, hogy az államadóssági járuléknál megtaka- 
rítván 6 — 7 milliót, ennek például a felét ismét saját 
kiadásaink növelésére fordíthattuk volna, másik felét 
pedig ennek az adósságnak gyors törlesztésére. Ezen az 
úton leróható lett volna 20—25 év alatt ez az adósság 
az adósok terhének növelése nélkül, sőt egyenes mér- 
séklésével. 

Több adattal sem a tervezett első konverzió kivi- 
telére, sem eredményeire nézve nem szolgál nekünk 
Lónyay könyve. Halász Imre az ő okos tanulmányában 
(Pénzügyeink hanyatlásának okai. Nemzetgazdasági 
Szemle 1874. okt. és novemberi füzetében) már közelről 
rámutatott a kinálkozó helyzet csábító részeire. Az 
osztrák kormány és törvényhozás által dekretált rész- 
leges állambukásnak a hatása erősen meglátszott az 
1868-ban alkotott egységes osztrák papiijáradék áralaku- 
lásán, mig a magyar vasúti kölcsönkötvény árfolyama 
kedvezően alakult. Meg voltak tehát Halász Imre szerint 
a konverziónak természetes előfeltételei : a magyar állam- 
papír állandó jó árfolyama négy éven keresztül (1869-től 
1871-ig) és a pénzpiac állandó jó diszpozíciója nagyobb 
pénzügyi operációk keresztülvitelére. Csakhogy abban 
az állításában, hogy az árfolyam szerint az osztrák 
4*27o-os papirjáradék 8 — 97o-ot, ellenben a magyar 
vasúti kötvény 67o-ot jövedelmezett volna, egy nagy 
tévedés foglaltatott, melyre Pólya Jakab (Magyarország 
államadósságai. 50. 1.) teljes precizitással rámutatott. 
Halásznak elkerülte a figyelmét, hogy a magyar vasúti 
kölcsön törlesztéses és jelzálogilag biztosított adósság 
volt, olyan tényezőt hagyott tehát figyelmen kívül, melyet 
abban az időben a konverzió pénzügyi sikerének szá- 
mításánál mellőzni nem lehetett. 

Lónyay terve világosan azon az árfejlődésen ala- 
pult, mely 1869 — 187 l-ig a magyar és osztrák állam- 
papírok értékében meglehetős eltérést idézett elő. A két 
papír átlagos árfolyama a jelzett években ugyanis a 
következő volt: 

1S69, 1870. 1871. 

Magyar vasúti kötvény . . 102.— 106.— IIO*— 
Osztrák 5>-os papiijáradék 59*50 57'50 57-50 

Ebben a három évben az a jelentékeny különbö- 
zet, mely a vasúti kölcsöncímlet és az osztrák 5, illető- 
leg 4*27o-os konvertált rente árfolyama között mutatko- 
zott, első pillanatraalkalmas időpontul kínálkozott a magyar 
államadóssági járulék megváltására. Pólya ennek a kon- 
verziónak a részletes számítását is közli. Számítása szerint 
a magyar járulék megváltása céljából törlesztendő lett 
volna 570-os papirjáradékban 367,377.060 forint és 
570-os ezüstjáradékban 214,011.200 forint. Ennek az 
osztrák járadékmennyiségnek a megvásárlására és pe- 
dig a papirjáradék megvásárlására 

57-507o-os árfolyam mellett. . 211,237.810 forintot, 
az ezüstjáradék megvásárlására 
67*50 árfolyam mellett .... 144,457.560 » 

összesen . . . 355,695.370 forintot 
kellett volna fordítani. 

Lónyay úgy képzelte, hogy 67o mellett 25 évi 
törlesztésre al pari köthet kölcsönt. Ezt a kölcsönt 
olyannak találta, mely a szelvényadóval terhelt osztrák 
járadék címleteivel szemben föltétlenül előnyben része- 
sül. Ha sikerül e kölcsön. Pólya számítása szerint 1.860 
millió forint megtakarítást értünk volna el a járadék 
megváltása következtében. Viszont, ha 57o-os kölcsönt 
83Vs7o árfolyamon kötöttünk volna, a kamatszükséglet 
a törlesztés beszámítása nélkül 8 millió forinttal csökkent 
volna. Természetes, hogy a legnagyobb megtakarítás 
670-os magyar járadék kibocsátása révén lett volna el- 
érhető. Csakhogy a magyar járadék útja még akkor távol- 
ról sem volt elegyengetve. 

A sajátságos áralakulás tehát alkalmat nyújtott 
volna ugyan a magyar járulék esetleges megváltására, 
bár maga a megváltás nem sikerülhetett azzal a fényes 
pénzügyi eredménynyel, mint Lónyay képzelte. Ha any- 
nyira könnyű lett volna a megváltással 6— -7 millió fo- 
rintot megtakarítani, miért nem használta fel Lónyay 
azt a kedvező időpontot a művelet keresztülvitelére. Ha 
csak hozzányúlt volna a kérdés megoldásához, való- 
színűen dűlőre juttatott volna több olyan kérdést, mely 
a járulék megváltását, illetőleg konverzióját minden időben 
többé-kevésbbé meg fogja akasztani. 

Annyi azonban kétségtelen, hogy a 6Vo-os törlesz- 
téses kölcsönnel nagyobb pénzügyi eredményt nehéz 
lett volna elérni. Mert eltekintve a kölcsön kibocsátásá- 
val elérhető árfolyamtól, melynek pedig okvetlenül a 
parin kellett volna lennie, hogy a művelet haszonnal 
járjon és eltekintve minden költségtől, Pólya joggal veti 
fel a kérdést, megvásárolhattuk volna-e az osztrák állam- 
papírokat abban az árban, melyek a ferítebbi számítás 
alapjául szolgáltak? És vájjon nem emelkedett volna-e 
árfolyamuk ? 

Lónyaynak szilárd számításon nem nyugvó, még 
csak elő sem készített tervét teljesen és hosszú, nagyon 
hosszú időre meghiúsították, sőt el is feledtették a rá 
következő pénzügyi viszonyok. Ennek az első konver- 
ziónak még az emléke is eltűnt, de a magyar államhitel 
fejlődésével a konverziónak be kellett következnie. Már 
Pólya azzal fejezte be az államadósságokról irt dolgoza- 
tát, hogy gondolhatunk majd a járulék konverziójára, 
ha majd effektív 3 — 47o-os pénz áll rendelkezésünkre. 
Ez az idő elérkezett. És csak rá kellett mutatnia Barta 

Ödönnek a múlt évi konverzióval szemben Magyarország 
eme tartozásának csökkentésére és a kérdés megoldása 
onnan kezdve a pénzügyi problémák felszínén maradt. 
Hozzájárult azonban még egy körülmény. Ausztria is 
elérkezettnek látta az időt, hogy az 1868-ban egyszer 
már 5, illetőleg az adóval 4*27o-ra konvertált adósság 
terhét a pénzpiac mai helyzete következtében egy újabb 
konverzió segítségével könnyebbítse. A mi egyszerre az 
előtérbe tolta a magyar járulék megváltásának összes 
szerteágazó kérdéseit. 

VIII. 

A törvény hatodik szakaszából, mint láttuk, vilá- 
gosan következik, hogy Magyarország államadóssági 
járulékát a készpénzben vagy adóssági kötvényekben 
kifejezett tőkének törlesztése által csökkentheti, illetőleg 
teljesen megszüntetheti. A kérdésnek most aktuális része 
tehát a hatodik szakasz értelmezésén fordul meg. Akár 
az államadóssági járadék teljes megváltása, akár annak 
bárminő módon, esetleg a megváltással kapcsolatos 
csökkentése legyen is a megoldásra váró probléma, az 
alapvető kérdés mindig az: mekkora az államadóssági 
járadék tőkeértéke? Röviden és praktikusan szólva: 
mekkora tőkét kell Magyarországnak fizetnie, hogy az 
Ausztriának fizetendő államadóssági járuléktól tejesen 
szabadulhasson, vagy hogy azt csökkenthesse* Ezt a 
kérdést pedig elegendő és, mint azonnal világossá lesz, 
a fenforgó viszonyok között a leghelyesebb az állam- 
adóssági járulék teljes megváltása szempontjából tár- 
gyalni, mert hiszen ennek a kérdésnek ilyetén módon 
való eldöntése már a járulék részleges törlesztés útján 
való csökkentését is teljesen meg'oldja. Ha a törlesz- 
tendő tőkeérték meg van határozva, az eljárás mindkét 
esetben azonos. 

Az első lépés annak a megállapítása, mit kell, ille- 
tőleg lehet megváltanunk? E tekintetben már az ötödik 
cikkben utaltunk rá, hogy az ^állandó és további vál- 

tozás alá nem eső« évi járuléknak vannak változó nemei. 
A járulékból le kell tehát vonni az állampénztári bizto- 
sítékoknak és letéteknek a visszafizetés folytán eleső 
kamatait, valamint a domániális kölcsön kamatait, 
mert ellenkező esetben a megfelelő tőkét kétszere- 
sen fizetnők vissza. Az utóbbira nézve azt is említet- 
tük, hogy a domániális kölcsön kamatai címén 1.980 
millió koronát kell levonásba hozni, ami úgy Lónyay, 
mint Pólya számításától eltér, kik e címen 3,300.000 
koronát vesznek számításba. (Lónyay: A bankkérdés 
346. 1.) Viszont a folyó pénzértékben fizetendő járulé- 
kot 34.768 millió koronával, tehát a hosszadalmas szá- 
mítás elkerülése végett azzal az összeggel szerepeltetjük, 
amelylyel az 1903. évi költségvetési előirányzatba fel 
van véve. A kamatjárulék megváltható része tehát 

folyó pénzértékben 34.768 millió korona 

ezüstben, a domániális kölcsön 

kamatainak levonásával . . 21.572 » » 

összesen . . . 56.340 millió korona. 
Vagyis 56 millió 340 ezer korona. Lássuk a tör- 
lesztési járulékot. Az ötödik cikkben mondottak értel- 
mében elesik a 300.000 korona ezüstben fizetendő tör- 
lesztési járulék, mert a törvény szerint a domániális 
kölcsön törlesztésére szolgál. Fenmaradna tehát 2 millió 
korona folyó pénzértékben fizetendő törlesztési járulék 
megváltása. Hogy ennek a járuléknak megváltása külö- 
nös nehézségekbe nem ütközik, világos abból, hogy ez 
a járulék az 1867-ben elfogadott alapon kiszámíttatván, 
éppen úgy fizettetik, mint maga kamatjárulék. Maga gróf 
Lónyay az államadóssági javaslatról való vitában két 
ízben is, 1867. december 15-ikén és 16-ikán, kijelentette 

a képviselőházban, hogy a törlesztési járulék természe- 
tére és visszafizetésének módozatára nézve semmiben 
sem különbözik az elvállalt kamatjáruléktól. 

Megváltható tehát együttesen 58 millió és 340 ezer 
kamat- és törlesztési járulék. Ez a része az 1867. évi 
XV. törvényben elvállalt járuléknak az, mely magából 
a törvényből folyólag tényleg állandó és további változás 
alá nem esik. 

Az már most a kérdés — és itten csúcsosodik 
össze az állnmadóssági járulék megváltásának az egész 
problémája — mekkora az a tőke, mely ennek a fen- 
tebb kiszámított állandó járuléknak megfelel és hogyan 
kell ezt a tőkét megállapítani ? Mielőtt erre megfelelnénk, 
az államadóssági járulék keletkezésének rövid összefog- 
lalását adjuk. Az 1867. évben, a politikai és gazdasági 
kiegyezéssel kapcsolatban, egyik legnehezebb feladat 
volt az 1867-ig felgyülemlett államadósság ügyének végső 
rendezése. Erre a célra szolgált volna az államadósságnak 
Ausztriában már régóta tervezett járadékadóssággá való 
egyesítése, a különböző és annyira eltérő természetű 
állami kölcsönöknek konverzió útján egységes járadék- 
adóssággá való átalakítása. Mint már ismeretes, két út 
kínálkozott : a konverziónak és egységesítésnek Magyar- 
ország közreműködésével való foganatosítása Lónyay 
terve szerint, a másik út ennek az egységesítésnek ke- 
resztülvitele Magyarország részvétele nélkül. Az első terv 
abbamaradt, mert közbejött a politikai és gazdasági 
kiegyezés Magyarországgal és ezzel kapcsolatban az 
államadósság kérdését, legalább Magyarországgal szem- 
ben, szintén teljesen és véglegesen rendezni kellett. A 
konverzió gyors és sikeres keresztülvitelére nem juthatott 

idő. Mindkét fél helyeslésével találkozott tehát, hogy 
Magyarország részesedése az államadósság terhében 
— még pedig az egységes járadékadósság alakjában — 
már az 1867. évben végső érvénynyel megállapíttassék. 
Végső érvénynyel, mert a magyar országgyűlés az állam- 
adósság terhéből a 30 : 70 arányában Magyarországra eső 
résznél többet elvállalni az ország teherviselő képességé- 
vel nem tartotta összeegyeztethetőnek. Magyarország 
részesedése tehát a járadékadósság alakjában állapítta- 
tott meg, de közjogi és célszerűségi okokból az állam- 
adósság tőkéjének megosztása nélkül. A mit az 1867. 
évben Magyarország Ausztriával szemben elvállalt : fel- 
mondható járadékadósság, A törvény első szakasza 
Magyarország terhére állandó és további változás alá 
nem eső évi járadékot állapít meg, mely a 6. §. szerint 
az adós fél részéről bármikor felmondható. De maga a 
törvény két helyen fentartotta az összefüggést az ausztriai 
államadóssággal. A 2. §-ban, a hol azt mondja, hogy 
1868. május l-ig az egyezség szerint törvényjavaslat 
fog az egységes járadékadósságra való átalakítás céljából 
előterjesztetni. Azután a 6. §-ban, a hol a törvény bizo- 
nyos ingerenciát biztosít a magyar államadósság törlesz- 
tésére nézve. 

A járadékadósságra való átalakítás tehát a viszo- 
nyok kényszerítő hatása alatt két részletben történt, 
1867-ben Magyarországra nézve, 1868-ban pedig a ma- 
gyar törvény rendelkezése alapján Ausztriában. Közjogi 
és célszerűségi tekintetek és a kiegyezéssel való össze- 
függés tették tehát szükségessé, hogy Magyarország 
1867-ben Ausztriától külön, de azzal bizonyos tekintet- 
ben mégis kapcsolatban, járadékadósságot vállaljon, még 

pedig az államadósság tőkéjének a konverziót megelőző- 
leg lehetetlennek és Veszedelmesnek mutatkozó megosz- 
tása nélkül. 

A felmondható járadékadósság természetéből követ- 
kezik az az általánosan elismert igazság, hogy a kamat- 
lábat a hitelező meg nem változtathatja, az adós ellen- 
ben jogosítva van az adósságot felmondani és hitelező- 
jének szabad választására bizni az alacsonyabb kamat- 
láb elfogadását, esetleg az adóssági tőke visszafizetését. 
A kamatláb tehát a felmondásig változatlan. A magyar 
törvény egészen megfelelően »állandó és továbbbi vál- 
tozás alá nem eső« évi járadékot említ. És hogy a jára- 
dék természetét igy. értelmezték nálunk is, kitűnik Kautz 
Gyulának az államadóssági vitában 1867. deczember 
10-én tartott beszédéből: 

Áttérek az utolsó ellenvetésre, t i. hogy miért vállal- 
tunk el állandó és változás alá nem eső összeget és miért 
nem tartjuk fenn magunknak, egy késóbbi netán bekövetkező 
redukcióból folyó előnyökben való részesülést. Ez is egyike 
azon kérdéseknek, melyek a fenforgó ügy elintézésével a leg- 
szorosabb összefüggésben állanak : az a kérdés t. i., hogy 
miért vállalunk el állandó és semmiféle változás alá nem eső 
összeget? Ha Magyarország erre nézve jogfentartással élne, 
éppen a szolidaritást lehetne kimagyarázni belőle. A kérdés 
jogilag így áll : Vagy elvállalunk semmel pro semper egy 
meghatározott és állandó járulékot és megmenekülünk minden 
további kötelezettségtől és felelősségtől, vagy fentartjuk ma- 
gunknak az egykor bekövetkezhető redukcióból folyó elő- 
nyökben való részesedést, de egyéb tekintetben is az osztrák 
államadósság minden köteléke és eveotuálitása ránk nézve is 
megmarad. 

Igaz Ugyan, hogy a mi törvényünk változatlan 
kamatjáradékról szól, de ezt éppen olyan változatlannak 

tekinti, mint aminő az állami járadék kamatlába. Az 
állami járadék kamatlábának említett természete hozza 
magával, hogy az állami járadékadósságot, éppen elté- 
rően a magánjogi szempontok alá eső járadékadósság- 
tól, változatlan tőkeösszegnek tekintik akkor is, ha a 
kamatozási viszonyok megváltoztak. A múlt század har- 
minczas éveiben Franciaországban sokat foglalkoztak 
a rentes perpétuélles konverziójának kérdésével, mert 
voltak, kik a konverzió lehetősége ellen azzal érveltek, 
hogy azoknak a címleteknek, melyeknek szövegében az 
állam csupán az öt százalékos örökös járadék fizetését 
Ígérte, tőkeértékét meghatározni nem lehet. De Audiffret 
kitűnő könyvéből tudjuk, hogy a francia közvélemény 
rövidesen megállapodott a kérdésben s a kormány éppen 
a tőkeálladék változatlanságát fogadta el, mikor a ka- 
mat húszszoros összegét állapította meg a címletek tőke- 
értékének. Különben is ennek az elméleti álláspontnak 
az elvetése hálátlanság és méltánytalanság volna Ausztria 
részéről azzal az országgal szemben, mely 1867-ben 
méltányosság alapján a saját budgetáris helyzetének 
alapos mérlegelése nélkül kész volt elvállalni az állam- 
adósság terhének egy részét. Tegyük fel, hogy Ausztria 
1867-ben már némileg a konszolidáció útján haladt 
volna, a konverzió végre lett volna hajtva, akkor Ma- 
gyarországot célszerűségi szempontok nem tartották 
volna vissza a járadékadósság tőkéjének elvállalásától. 
És ebben az esetben Magyarország tőketartozása bizto- 
sítva és éppen olyan állandó lett volna, mint az a ka- 
matösszeg, a melyet 1868-tól mai napig évről-évre egy- 
aránt megfizetett. íme az abszolút Ausztria pénzügyi 
viszonyai még egyszer éreztethetik annyi esztendő mul- 

tán hatásukat, ha a tőkeálladék változatlanságától elte- 
kintünk. 

Ezzel szemben Ausztriában már praktikusabb ér- 
vekre, az 1867. évi december 24-iki törvény 6. §-ára 
hivatkoznak, mely így szól : 

Beiden Reichsteilen ist es freigestellt, ihren Beitrag zu 
den Zinsen der Staatschuld durch Amortisirung von Schuld- 
verschreibungen oder Kapitalrückzahlungen in Baarem zu ver- 
mindern. Der dem effektíven Zinsgenuss (§. 2.) der getilgten 
Schuldverschreibungen entsprechende Betntg wird ín diesem 
Falle von der Leistungsschuldigkeit der tilgenden Finanzver- 
waltung in Abzug gebracht. 

A törvény 2. §-ára való hivatkozás a szelvényadó 
átengedésére vonatkozó és a magyar törvényben is 
benne levő szakaszra utal. A tényleges kamatláb alapján 
való megváltás azonban a magyar törvényben nincs 
kimondva, csupán az ausztriai törvényben, a magyar 
törvény csak az ^államadóssági járuléka megváltásáról 
intézkedik. Ebben az esetben a két törvény között 
mutatkozó eltérés lényeges hiba, mert látni fogjuk, any- 
nyira messzeható, annyira jelentős és nagy horderejű 
kötelezettség megállapításáról lenne itt az osztrák tör- 
vény alapján szó, melyet egyedül és kizárólag az ausz- 
triai törvényben elrendelt tényleges kamatlábra alapítani 
nem lehet és nem szabad. 

Ha az ausztriai álláspont helyes volna, akkor az 
államadósságnak Ausztria kezelésében való meghagyása 
folytán Magyarország az 1867. évben olyan járadék- 
adósságot vállalt volna, melynél a hitelező tetszése szerint 
állapithatja meg a kamatlábat és tetszése szerint meg 
is változtathatja. Amely adósságnál- ennek folytán az 
adósság tőkeálladéka is a hitelező tetszése szerint vál- 

tozik. Mind olyan körülmény, mely nemcsak az állami 
járadékadósság jogi természetével, hanem az 1867. évben 
keletkezett adósság megállapításának tényeivel, Magyar- 
ország alkotmányos képviseletének felfogásával, az állandó 
járulék és a változatlan teher megtartásával merő ellen- 
tétben áll. Még pedig annyira, hogy még akkor is a 
megsértett igazságérzet bántó fájdalmával lehetne csak 
belenyugodni a törvény rendelkezésébe, ha maga a magyar 
törvény, még pedig nem burkoltan, hanem expressis 
verbis igy rendelkeznék. Ha a magyar kormány és tör- 
vényhozás a tényleges kamatlábon való megváltás elvével 
rendezte volna az államadósság ügyét 1867-ben és ugyan- 
akkor a tényleges kamatláb meghatározását Ausztriára 
bizta, akkor a világos szavak ellenére mindent megtett 
volna,[csakSaz államadósság ügyének végleges inegállapitá- 
sáty a mi pedig határozott czé^'a volt mindkét félnek, éppen 
ezt mulasztotta volna el. Csak tessék jól átgondolni ennek az 
adósságkontrahálásnak fonák következéseit. Hiszen a leg- 
nevetségesebb, a legképtelenebb, az uzsoránál rosszabb, 
a tributumnál lealázóbb adósságot vállalt volna Magyar- 
ország az osztrák felfogás szerint, aminőt nem mutat 
fel a legdezoláltabb pénzügyi viszonyok között levő törpe 
államok pénzügyi története — és hozzá csupa méltányos- 
ságból. 

Ha a megváltásnak ez az elve az osztrák törvény 
erejénél fogva tényleg kötelező Magyarországra nézve, 
akkor — ad absurdum vezetve — mennél többet köny- 
nyített volna Ausztria a saját adóssági kamatterhén az 
1868-iki konverzióval, annyival nagyobb lett volna 
Magyarország tőketartozása, még pedig az eredetileg 
megállapított kamatjáradéknak változatlanul azonos ösz- 

szegben való fizetése mellett. Hol itt az igazság? Égé- 
szen helyesen utaltak rá a magyar parlamentben 
1867-ben, hogy Belgium és Hollandia pénzügyi szét- 
válása 1830-ban szintén az államadósság eredeti tőke- 
álladékának megosztásával ment végbe, holott Belgium 
a régi adósság kamatterhében 5 millió hollandiai forint 
állandó évi járadék fizetését vállalta el. 

Az osztrák birodalmi tanácsnak az egységes állam- 
adósság konverziója tárgyában 1903. január 28-án be- 
terjesztett törvényjavaslat, mely az egységes államadós- 
ság konverziójánál külön emlékezik meg — igaz ugyan, 
hogy prejudicium nélkül — arról a 3620 millió koronát 
tevő összegről, melyet Ausztria teljesen szabadon kon- 
vertálhat, valamint az osztrák kormánynak erre vonat- 
kozólag tett kimért és diplomatikus kijelentései annyit 
legalább is kétségtelenné tesznek, hogy a tényleges 
kamatláb alapján való megváltás elvét nem óhajtja a 
maga teljességében alkalmazni. Az osztrák és magyar 
tömbre vonatkozó célzások világossá teszik, minő irány- 
ban hajlandó a tényl^es kamatláb elvét korlátozni. 
Vagyis az egyik elv mellé, annak részben feladása 
mellett, állít egy másik elvet, amelyik az előbbit meg- 
szorításnak veti alá. Már pedig ugyanarról a tárgyról 
két elv, — semmi elv, elvtelenség. 

Az osztrák kormány praejudicium nélkül való 
állásfoglalásából az tűnik ki, hogy a tényleges kamatiáb 
elvét úgy magyarázza, hogy az osztrák törvény 6. §-ának 
a 2. §-ra való hivatkozása folytán Magyarország a maga 
kamatjárulékát a tényleges kamatlábon, vagyis az 
1868-ban fölemelt 167o-os szelvényadónak az 57<>-os 
kamatlábból levonásával, a 4*27o-os kamaüáb alapul- 

vételével válthatja meg. Énnek a megoldásnak ugyanazok 
az argumentumok, melyeket az effektív kamatláb ellen 
előbb felhoztunk, szintén ellene szólnak. Ebben az 
irányban az osztrák álláspontot némileg a magyar tör- 
vény is támogatni látszik, mert az 1867. évi XV. tör- 
vény 2. §-a szerint a törlesztés folytán eleső kamatok, 
valamint a kamatszelvények és sorsjáték-nyereségek 
után járó adók Ausztriát illetik. Ha már most, igy 
szólnak odaát Ausztriában, a szelvényadó a törvény 
szerint, mint bevétel lett átengedve, tehát a mi hozzá- 
járulásunk az adóval csökkentve lett, világos, hogy ezt 
a részt Magyarország az államadóssági járulék megvál- 
tása alkalmából tőkében kifizetni tartozik. 

Mindenekelőtt ez a felfogás a szelvényadó termé- 
szetével ellenkezik. Mert a szelvényadóval az állam 
hitelezőit adóztatja meg, nem pedig az adósát. Azután 
meg nagyon kell ügyelni arra, hogy ennek a kérdésnek 
eminens a közjogi jelentősége és nem lehet elhinni, 
hogy az 1865/68-iki országgyűlés erős államjogi érzék- 
kel biró tagjait a kérdésnek éppen ez a része hidegen 
hagyta volna, ha tényleg a szelvényadó megtérítéséről 
egyáltalában szó lehetett. Mit jelent a szelvényadó meg- 
térítése? Nem mást, mint Magyarország megadóztatását 
Ausztria részéről. Nem évről-évre, hanem tőkében és 
egyszerre. Mivel pedig önálló államot egy másik állam 
semmi módon meg nem adóztathat, az ilyen eljárás 
már az állam szuverenitását sérti. Azzal lehetne men- 
teni, hogy hiszen a megtérítés tulaj donképen nem a 
szelvényadó alapján történik, hanem ama megállapodás 
alapján, mely szerint Magyarország a szelvényadót 
Ausztriának engedte át. A hatodik cikkben kimutattuk 

a magyar két miDió koronás törlesztési járadék keletke- 
zését. Magyarország elvállalta ezt a járadékot is, viszont 
Ausztria kapta a konverzióból származó megtakarítást, 
a szelvényadóból és a nyereményadóból származó be- 
vételt. Ez már abból is következett, hogy az államadós- 
ságnak egységes járadékadósságra való átalakítása 
Ausztriára bízatott a magyar törvényben, vele minden 
előny, mely ebből származott. Már most szó lehet arról, 
hogy ezt az előnyt Magyarország tőkében még egyszer 
megfizesse? Másrészt Ausztria a szelvényadót a nyert 
felhatalmazás alapján tetszése szerint állapíthatta meg. 
Az osztrák kormány — elég szép tőle — csak 127o-ot 
javasolt, de voltak javaslatok, melyek különböző foko- 
zatban egészen 207o-ig kívánták megállapítani. Hallatlan 
eset lett volna, hogy Magyarország átadja Ausztriának 
azt a jogot, hogy őt tetszése szerint adóztassa. Már 
pedig a törvényben erre nézve semmiféle korlátozás 
nincsen. Magyarország tehát átengedte a szelvényadó 
bevételét Ausztriának, de ennél semmivel sem többet. Ha 
valaki az ellenkezőjét állítja, ám mutassa ki a magyar 
törvényből. Mert ekkora jogot a törvény intenciójából és 
világos szavaiból félremagyarázással kisajtolni nem lehet. 
A törlesztési járadékkal az osztrák adóbevétel van 
szembeállítva a törvényben. Mi csak a törlesztési jára- 
dékot válthatjuk meg. Az osztrák álláspont alapján pedig 
még a nyereményadót is kötelesek lennénk megtéríteni. 
Miért nem követelik ezt is? 

Már komolyabb megfontolásra tarthat számat Pólya 
Jakab álláspontja, mely szerint figyelemmel kell lenni 
arra, hogy a magyar kamatjárulékot 1867-ben a nettó 
kamatszükséglet alapján állapították meg. Az 1868-ban 

egyoldalúan Ausztria részéről megállapított szelvényadó 
megtérítéséről szó sem lehet szerinte, mert 1867-ben 
Magyarország erről tudomással sem bírhatott. De szó 
lehet annak a szelvényadónak kárpótlásáról,mely 1867-ben 
Ausztriának tényleg átengedve lett (Magyarország állam- 
adósságai 53. 1.). Tehát a netto-kamatszükséglet kiszámí- 
tásánál levonásba hozott 77o-os jövedelmi adónak, vagyis 
6,544.307 forint 58 krnjri szelvényadónak a mi hozzá- 
járulási arán3mnkra eső része, vagyis 1,561.913 forint- 
nak a megváltásáról. Láttuk a negyedik cikkben, hogy 
Magyarország csak »az államadósság kamatainak fede- 
zéséhez« járul és ezért Magyarország járulékát a tiszta 
kamatteher alapján állapították meg. Ezzel szemben nem 
sokat mond Pólya észrevétele, hogy ha a törlesztés a 
bruttó kamatnak megfelelően történne, oly adósság ma- 
radna fenn, mely után a kamat fizetésére gazda nem 
akadna. Mert ez csak akkor állana, ha megvalósult 
volna Lónyaynak a hatodik cikkben közölt első terve, 
vagyis ha Magyarország és Ausztria együttesen hajtották 
volna végre a konverziót, együttesen állapították volna 
meg a két állam járulékát. Akkor igenis a szelvényadó 
megtérítésérőikellene beszélni. Tényleg azonban 1867-ben 
létrejött a létesítendő osztrák járadékkal kapcsolatba hozott 
magyar járadékadósság, 1868-ban pedig a kötvényes 
járadékadósság. Ha megtérítésről van szó, előbb tehát a 
magyar részesedést kell a törvénynek megfelelően meg- 
állapítani, a fenmaradó rész Ausztriát terheli. 

De ha ragaszkodunk is az eredeti kamatlábhoz, 
sokan állítják, hogy a járadékadósság eredeti kamat- 
lábát nem lehet megállapítani. Ami igaz, ha arra gon- 
dolunk, hogy Ausztriának adósságai 1867-ben mennyire 

különböző kamatozásúak voltak. Csakhogy a magyar 
törvény 2. §-ában az ausztriai járadékadóssággal említett 
kapcsolat hozza magával, hogy az ausztriai járadék- 
adósság kamatlábát kell a mi járadékadósságunkra is 
alkalmazni, mert a két adósság keletkezését félévi idő 
választja el egymástól s mert ha eltérő kamatlábat al- 
kalmazunk a két járadékadósságra nézve, nemcsak a 
törvény 2. §-ában létesített kapcsolatot honijuk meg, 
hanem akár az egyik, akár a másik állam irányában 
okvetlenül igazságtalanságot követünk el. Az egységes 
járadékadósság névleges öt százalékos kamatlábát annyi- 
val nyugodtabban vehetjük a magj'ar járadékadósság 
eredeti kamatlábának, mert ha osztrák részről Magyar- 
ország terhére 4'27o effektiv kamatlábat állapítanak meg, 
világosan elismerik, hogy a magyar járadékadósságnak 
öt százalék az eredeti kamatlába. 

Ha az 56*340 millió kamatjárulékot 57o-os kamat- 
láb mellett tőkésítjük, a következő eredménjo-e jutunk. 
Az 1902. év végén kerek számban 5026 millió koronát 
tevő egységes járadékadósságból esik : 

Arányszám 
Magyarország terhére 1126 millió korona 
I. Ausztria » 3900 » » 1 : 3*4 

továbbá 4*27o-os kamatláb mellett: 
Magyarország terhére 1341 millió korona 

II. Ausztria » 3685 » » 1 : 2*8 

A 2 millió korona törlesztési járulék be- 
számításával 5^0 kamatláb mellett: 

Magyarország terhére 1166 millió korona 

III. Ausztria ^ 3860 » » 1 : 3*4 

Az osztrák konverzióra vonatkozó tör- 
vényjavaslat szerint : 

Magyarország terhére 1406 millió korona 
IV. Ausztria » 3620 y> * 1 : 2'6 

A számítás másik módja az, melyet Barta Ödön 
orsz. képviselő 1903. február 15-iki interpellációjában 
ajánlott, az, hogy a megváltási tőkének megállapítása 
végett az 1902. év végén létező egységes államadósság 
tőkéje úgy osztassékmeg a két állam között, a hogy 
1867-ben a kamatteher felosztása történt. Vagyis a 
tőketartozásból levonandó mindenek előtt Ausztria ter- 
hére az 50 millió korona praecipuumnak megfelelő tőke- 
összeg s a fenmaradó tőke a 30 : 70 arányában oszta- 
tik meg a két állam között. 

Az 50 millió praecipuumot 4'27o-al tőkésítve: 

Arányszám 

Magyarország terhére 1150 millió korona 
V. Ausztria » 3876 » » 1 : 3*4 

Erre a számításra helyezkedik Pap Dávid dr. cikke 
is. (Egyetértés 1903. február 17-iki 47. száma.) Csak- 
hogy ebbe a számításba a törlesztési járadék nincs bele- 
foglalva, holott a sorsjegy-kölcsönök az egységes állam- 
adósságból még most sincsenek törlesztve. A kamatláb 
problémája tehát legalább ebben a részében szintén fen- 
marad. 

Most végül nézzük az államadósság megoszlását 
1867. év végén a fenti számítás alapján. Beér Adolf 
szerint a konvertálásba bevont államadósság tőkeáUa- 
déka az 1867. év végén 3764 millió korona volt. (Die 
Finanzen Österreichs im XIX. Jahrhundert 412 1.) A prae- 
cipuumot levonva esik : 

Arányszám 
Magyarország terhére 768 millió korona 
VI. Ausztria /> 2.996 >> > 1 : 3*9 

IX. 

Kétségtelen, hogy Ausztria minden erővel a 
4'27ö-os alapon való tőkésítést fogja Magyarországtól 
követelni. Nemcsak a saját törvényében vél erre alapot 
találhatni, de rákényszeríti az a körülmény, hogy a most 
lefolyó konverzió pénzügyi eredménye teljesen elvész 
reá nézve, ha Magyarország a jelenlegi konverzió alkal- 
mából élni kivan a felmondás jogával és a saját járulé- 
kát az 57o-nak megfelelő tőkével váltja meg. Ausztria 
ugyanis az 1902. év végén kerekszámban 5026 millió 
korona egységes járadékadósság után 4'27o effektív 
kamatot, vagyis évenkint 211 millió koronát fizetett, 
a mihez a magyar állam a törlesztési járulékkal együtt 
58'34 millió koronával járult, úgy hogy Ausztriát tény- 
leg csak a fenmaradó 15275 millió korona terhelte. Ha 
már most Magyarország 1 166 millióval megváltja kamat- 
os törlesztési járulékát, Ausztria pedig a saját tőketarto- 
zásaként megmaradó 3860 milliót 4 százalékra konver- 
tálja, akkor ezen összeg után a konverzió befejezésével 
még mindig 154*40 millió korona kamatot kénytelen 
fizetni. A mi természetes, ha meggondoljuk, hogy amint 
Magyarország megváltja a maga járulékát, Ausztria 
elveszíti azokat az előnyöket, a melyeket az 1868-iki 
kamatredukcióból, a szelvényadó és a nyereményadó 
átengedéséből egyedül élvezett. Ha az 5026 millió egy- 
séges járadékadósság jelenlegi kamatterhet n^ost kellen^ 

az 1867. évi megállapodás alapján felosztani, Magyar- 
országot e címen évi 48*32 millió kamatjárulék terhelné, 
holott fizet tényleg a törlesztési járulékká! együtt 58*34 
millió koronát, tehát 10*02 millió koronával többet, 
mint a mennyit a 30 : 70 arányában fizetnie kellene. 
Ausztria 1868-ban egyoldalúan megváltoztatta az 1867. 
évi törvény alapjául szolgált megállapodást és arány- 
számítást, minek következtében ettől az évtől kezdve 
az 1867. évi megállapodással szemben Magyarország a 
szerint, a mint az évek során át végrehajtott osztrák 
járadékkonverzió előrehaladt, évről-évre aránytalanul 
nagyobb összeggel járult az egységes adósság kamat- 
terhéhez. Legutóbb évi 10*02 millió koronát tett abszo- 
lút számban ez a többlet. Még jobban kitűnik Ausztriá- 
nak az 1868-iki konverzióból előállott előnye, ha a két 
állam kamatjárulékát arányba állítjuk. A Weninger 
könjTvében foglalt adatok felhasználásával (PoL számtan 
212. 1.) a két állam kamalj áruiékának egymáshoz való 

aránya 1867-ben 1 : 5*3 

a törlesztési járulék beszámításával 1 : 4*2 
az 1903. évben (211 müUó :58*2) . 1 : 3*6, még 
pedig a törlesztési járulék hozzászámítása nélkül. 

Ausztria tehát a jelenlegi konverzió dacára ráfizet 
egy csekély összeggel, ha Magyarország járulékát az 
570-os, vagy ennek megfelelő tőke mellett váltja meg, 
viszont Magyarországnak nyeresége származik belőle, 
ha a megváltásra 47o-os vagy 3^/2^/0-os pénz áll ren- 
delkezésére. Ez a nyereség eléggé tekintélyes, mert évi 
6 — 8 millió korona között mozog. Csakhogy Ausztriában, 
mikor a helyzetnek és a pénzügyi előnyöknek ezt az 
átháramlását meg nem engedhetőnek tartják, egy kör^l- 



Digitized by 



Google 



74 



menyről teljesen megfeledkeznek. Arról, hogy Magyar- 
országnak ez a nyeresége csak úgy állhat elő, ha a 
magyar állam a törvény 6. §-ában biztosított jogánál 
fogva a kamatjárulékot teljes összegében megváltja. A mi- 
nek egészen világos a következése. Ugyabban a pilla- 
natban az ausztriai egységes járadékadósságnak tetemes, 
közel 1*2 milliárdot tevő része megszűnik ausztriai adós- 
ság lenni és kizárólag a magyar állam adósságává ala- 
kul át. Ugyanannyival könnyebbül Ausztria hitelének 
megterhelése, a mennyit a magyar állam hitele szenved 
a megváltás következtében. Ha Ausztria egyedül kon- 
vertálná az 5 milliárd egységes járadékadósságot, az 
eddig forgalomban levő 400 millió 47o-os osztrák korona- 
járadék összege meghaladná az öt és fél milliárdot, jóval 
meghaladná a magyar 47o-os koronajáradéknak most 
forgalomban levő 3*4 milliárdnyi összegét. Ha Magyar- 
ország teljes összegében megváltja a maga járulékát, az 
ausztriai koronajáradék tőkeálladéka 4*2 milliárdra, a 
magyar ellenben 4*6 milliárdra emelkedik. 

De azért a kérdésnek ez a része megmarad az 
egész probléma leghatalmasabb ütköző pontjának. Nem- 
csak pénzügyi jelentőségénél fogva, hanem azért is, 
mert, mint láttuk, a tőkésítés, illetőleg az államadóssági 
járuléknak megfelelő tőke szétválasztása a két törvény 
eltérő voltánál és közellátással készült szerkezeténél fogva 
nagy területet nyitott meg a különböző alapon nyugvó 
érvelésnek és számításnak. Ez a terv pedig egyenlőtlen 
két hadakozó fél között folyik, mert Ausztria kezében 
maradt az egységes járadékadósságnak, mint ausztriai 
államadósságnak kezelése és ez a körülmény olyan 
fegyvert ad a kezébe, mely a járulék-megváltás keresz- 
tülvitelében föltétlenül előnyös pozíciót biztosít számára. 

A birodalmi tanácsnak módosítása az egységes 
járadékadósságra vonatkozó törvényjavaslaton, mely az 
osztrák kormányt felhatalmazza az egységes járadék- 
adósság összes címleteinek konvertálására, világosan céloz 
arra, hogy Ausztria ezt a fegyverét készül ellenünk fel- 
használni. Ha Magyarország nem váltja meg akkora 
tőkével a maga járulékát, a minő összegben Ausztriának 
tetszenék, odaát végrehajtják az egész adósság konverzióját. 
Azután ha a tőkeösszegre nézve méltányos megállapodás 
létesülne is Magyarországgal, ennek a mi nemzetünk nem 
látná kézzelfogható hasznát, mert csak akkor csökkenne 
az ő járuléka, ha a megállapított tőketartozást — most 
már csak készpénzben — törleszteni tudná. 

Ez az osztrák felfogás azonban merőben ellen- 
kezik az 1867. évi XV. törvény 6. §-ával. A törvény 
két helyen, a második és hatodik szakaszban, szükség- 
szerű összeköttetésbe hozza az 1867. évben megállapított 
magyar járadékadósságot az egységes járadékadóssággal. 
Az utóbbiban biztosítva van Magyarország számára, hogy 
járulékát adóssági kötvényekkel is megválthatja. Hogy 
a törvény csak az egységes járadékadósság kötvényeire 
célzott ezzel a kijelentésével, természetes és nemcsak a 
törvény egész szerkezetéből, de a második szakaszban 
megállapított összefüggésből következik. A melyik percben 
Ausztria az egységes járadékadósságot a maga egészé- 
ben konvertálja, megfosztotta Magyarországot attól a 
jogától, hogy járulékát az egységes adósság címleteivel 
válthassa meg. Csakhogy a szerződésszegésnek világos 
előfeltétele, hogy Magyarország az őt megillető és e sa- 
játos adósság természetének megfelelő felmondás jogá- 
val előbb Ausztriával szemben tényleg is éljen. A fel- 

mondás idejétől kezdve Ausztria csakis törvénysértéssel 
viheti keresztül a járadékosság konverzióját. 

Ennek a felfogásnak és törvénymagyarázatnak szilárd 
az elméleti alapja is. Az 1867-ben kreált magyar adósság 
felmondható járadékadósság lévén, Magyarország részére 
a kötvények felmondását és beváltását biztosítani kellett. 
Ha ez a jog hiányozna a törvényből, akkor ez az adós- 
ság a kötvényekben való törlesztés tekintetében fel 
nem mondható járadékadósság volna, melyet csak a 
kötvények visszavásárlásával, nem pedig beváltásá- 
val lehet törleszteni, ami nagyon különböző két do- 
log. Ha nekünk csak visszavásárlási jogunk volna, alig 
gondolhatnánk a járuléknak ezen a módon való meg- 
váltására. Mert az a némileg kedvező időszak, mely 
Lónyay megváltási tervére ösztönzést adott, aligha fog 
visszatérni. Vagyunk annyi jóindulattal Ausztria iránt, 
hogy nem kivánjuk vissza azt az időt. 

Ausztriában ezzel szemben meg azt vitalják, hogy 
mi nem konvertálhatunk osztrák államadósságot, nincsen 
az osztrák konverzióba semmi beleszólásunk. Csakhogy 
viszont jogunk van a járuléknak teljes megváltására 
adóssági kötvényekben, eme jogunk gyakorlására pedig 
abban az esetben, ha Ausztria az egységes járadék- 
adósságot konvertálja, elérkezett az utolsó pillanat. És 
ebben a nagyon jelentős pillanatban Magyarországnak 
élnie kell a felmondás jogával, különben Ausztria végre- 
hajtja az egész járadékadósság konverzióját, Magyar- 
ország pedig 

sütheti jussa puszta papírját ! (Koboz,) 

íme, ha Ausztria ugyanabban a pillanatban él a 
konverzió jogával, a mikor Magyarország a kötvények- 

ben való megváltás jogával, a két jog hatalmas össze- 
tűzése áll elő. Ez a harc pedig a tőkeösszeg meghatá- 
rozása körül fog lefolyni, mert megfelelő tőkeösszeg 
mellett Ausztriának csak érdekében állhat, ha az ausz- 
triai államadósság egy részét Magyarországra teljesen 
átruházhatja. Azt is láttuk, hogy a legrosszabb esetben a 
770-os szelvényadónak Ausztria részére való megtérítésé- 
ről lehet szó, mert ezt az adót 1867-ben Ausztriának 
tényleg átengedtük. Tehát a járuléknak 1228 millió 
koronában való megváltásáról. Az utolsó engedmény 
csak annak az összegnek a most folyó osztrák konverzió 
útján Magyarország részéről való beváltása lehet. Ha 
Ausztria a Magyarország részéről történt felmondás után 
a magyar tömböt érintetlenül hagyja, akkor nem marad 
más hátra, mint hogy a magyar tőkeösszeg megváltását 
készpénzben eszközöljük. Hogy ez világos kárunkra van, 
fölösleges részletezni, de azt sem kell fejtegetni, meny- 
nyire káros lesz Ausztriára nézve. 

Abban az esetben pedig, ha Ausztria a felmondás 
dacára foganatosítja az egész egységes járadékadósság 
konverzióját, a törvényben biztosított jogától fosztja meg 
Magyarországot. Ennek a törvénysértésnek megelőzésére 
szolgálhat annak a junktimnak a helyreállítása, a mely 
1867-ben az államadósság ügye és a gazdasági kiegye- 
zés között létezett. Talán akkor meg fogják látni odaát 
Ausztriában, hogy ennek a kérdésnek megoldásánál soha 
egy pillanatra sem szabad elfelejteni, hogy az állam- 
adóssági járulék elfogadása 1867-ben a méltányosság 
alapján történt és hogy jelentős lépést tesz Magyar- 
ország akkor, midőn annak dacára, hogy a törvény sze- 
rint jogi kötelezettség az államadósság tőkéjére nézve 

nem terheli, annak 1*2 milliárdnyi összegét, mint a maga 
adósságát elvállalni kész. 

És végül — last, not least — sőt éppen a kérdés 
legjelentősebb része, hogy az 1867-iki államadósság ügye 
szoros és törvényes összefüggésben áll az 1867-iki poli- 
tikai kiegyezéssel. Úgy tanították a nagy mű örök em- 
lékezetű megalkotói és azok a nagynevű politikusok és 
államférfiak, kik az 1867-iki kiegyezés alapján áflottak, 
hogy ez a kiegyezés befejezett és tökéletes egész, mely- 
nek aktái le vannak zárva. Gróf Andrássy Gyula most 
sokat emlegetett véderő-beszédében a lelkiismeretére 
hivatkozva állította, hogy a kiegyezés nagy művében 
nincs egyetlen félszabály. Ha az ausztriai álláspont érvé- 
nyesülne, rosszul esnék látnunk, hogy az államadós- 
ságra vonatkozó részében sok az olyan félszabály, a 
melynek a másik fele Ausztria kezében maradt. 

